Bible in one year - Aymara Bible 1997 - January 22\n1. Mach'asti juc'ampiw uca marcanjja utjäna.\n2. Uqhamasti Jacobompi, wawanacapampejja, cunapachatejj Egiptot apapcatayna uca trigo tucuntjjapjjän ucqhasti Jacobojj yokanacaparojj sänwa: —Sart'apjjaquim wasitata, ucatsti trigo alt'anipjjam —sasa.\n3. Ucampis Judäjj saraquïnwa: —Uca jakejj khanwa sapjjetu: ‘Janitejj sullca jilam irpanipcäta ucqhajj, jan jutjjapjjamti’ sasa.\n4. Jumatejj Benjamín irpayapjjetät ucqhajj sarapjjäwa, trigo alt'irejja,\n5. ucampisa janitejj Benjaminar antutascäta ucqhasti janiw sarapcäti. Uca jakesti khanwa sapjjetojja: ‘Janitejj sullca jilamar irpanipcäta ucqhajj, jan jutjjapjjamti’ sasajja.\n6. Ucat Israelajj saraquïna: —¿Cunatsa aca take jan walinac lurapjjesta? ¿Cunatsa uca jakerojj ‘Sullca jilanïpjjtwa sapjjtajja?’ —sasaw Jacobojj saraquïna.\n7. Jupanacasti sapjjaraquïnwa: —Jupajj nanacarojj waljjay jisct'apjjchitojja take jiwasatjja, uqhamaraqui familiasatsa. Sapjjaraquituwa: ‘¿Awquimajj jacasquiti?’ sasa. ‘¿Yakha sullcanacamas utjasquiti?’ sapjjaracchitojjaya, nanacasti jisct'atajj take cunsa chekwa avisapjjtjja. Nanacasti janiw yatipcäyätti ‘Sullcam irpanim’ sañapjja.\n8. Judá yokapasti Israel awquiparojj sänwa: —Jichhasti sullcarojj nayampi chica sarayita, ucatjja anchhitpachaw sarapjjä, uqhamatwa jan jiwcañäniti, jumasa, nanacasa, wawanacajjasa.\n9. Nayaw juparu uñjascäjja, cunatejj pasani ucsa, nayampiw parlascäta. Janitejj acawjar cuttayanirapcäm ucqhajj nayaw juchanïscäjj wiñayataqui.\n10. Janitejj acqham kheparapquiriscäyät ucqhajja, niyaw sarasinjja mayampi cuttanjjapjjeriscäyäta —sasa.\n11. Ucatsti awquipajj saraquïnwa: —Uqham lurañapun waquischi ucqhajj lurapjjacchïtaya. Costalanacamar mä regalo uca jaketac apapjjam cunatejj orakesan achqui ucanacat mä juc'acama: Bálsamo, misq'i, perfume, mirra, nueces, almendra ucanaca.\n12. Kollksti mä uqhampi apasipjjäta, ucatsti amparanacamampipuniw catuyapjjäta. Inas jupanacajj pantjasipjjchïna.\n13. Uqhamasti sarapjjam, sullcam irpjjaruwayasina uca jaken ucaru.\n14. Take ch'aman Diosasti uca jakerojj suma chuyma churpan jumanacar sumaqui uñjañapataqui, uqhamata mayni jilamaru, Benjaminarus libre antutaniñapataqui. Ucampisa, ¡nayan jan wawanïñajjatejj waquischi ucqhajj, uqhamäpanaya! —sasa.\n15. Ucatsti Jacobon yokanacapajja, wajjt'äwi, kollksa mä uqhampi, uqhamarac Benjamín jilapa irpt'atajja, Egiptoruw sarapjjäna, ucatsti Josean ucaruw puripjjäna.\n16. Joseajj Benjaminarojj uñjänwa jilanacapampi chica, ucatsti utapanquir mayordomorojj sänwa: —Aca jakenacarojj utajjar irpam, mä vaca qharsum, waquicht'araquim, jichhürojj nayampiw mank'apjjani —sasa.\n17. Mayordomosti, cunjämtejj Joseajj siscatayna uqhamwa luräna, jupa quipcaraquiw irpäna.\n18. Ucampis jupanacajj sustjasipjjänwa, uqham Josean utapar irpatäsinjja, ucatsti parlaquipasipjjaraquïnwa: —Acajj janiw uqhamaquïquiti. Cuna kollktejj pasïrin costalanacasar uchapcataynajj uca laycuw acar irpanipjjestu. Jichhajj jutasin nuwjapjjestaniwa, ucatsti animalanacasampi chica esclavot irnakayaraquistanejja —sasa.\n19. Utar jac'achcasasti mayordomoruw jicjjatapjjäna parlañataqui,\n20. sapjjaraquïnwa: —Tata, pasïrinjja trigo alasiriw jutapjjta,\n21. ucampisa cawqharutejj ict'awayapjjañajjäcän ucqhar purisasti, nanacajj costalanacajj jararasipjjta, ucatsti costalanacajjan kollke jicjjatapjjta, sapa mayni nanacan kollkenacajjaw ucancänjja. Kollkejj phokhatäscataynawa, jichhasti apanjjapjjtwa,\n22. uqhamarus jichhajj mä juc'ampwa kollkjja apasinjjapjjta, trigo alt'asiñataquejja. Ucampisa janiw yatipcti ni qhitin uca kollke costalanacajjar uchatapsa —sasaw sapjjäna.\n23. Mayordomosti saraquïnwa: —Suyt'apjjaquim jan ajjsarapjjamti. Jumanacana, uqhamarac awquimana Diosapaw uca kollkjja costalanacamar uchpacha, nayasti cuntejj jumanacajj pagapcatäta uca kollkjja catoktwa —sasa. Mayordomosti Simeonarojj irpsuwayänwa, ucatsti cawqhanccäntejj jilanacapajj ucqharuw irparaquïna.\n24. Ucatsti takpachaniruw Josean utapar irpäna, uma churaraquïna cayunacap jarirasiñataqui, uqhamarac asnonacaparus mank'a churaraquïna.\n25. Jupanacasti ucañcamajj wajjt'äwinacwa waquicht'apjjäna, ucatsti Josean puriniñapwa suyasipcäna, chica uru horasaru, yatipjjaraquitaynawa, ucan mank'apjjañapjja.\n26. Cunapachatejj Joseajj purinjjän ucqhasti, jupanacajj Josearuw churapjjän cuna wajjt'äwtejj apanipcatayna uca, ucatsti orakcamaw alt'asipjjaraquïna.\n27. Joseasti jupanacarojj: —¿Cunjämäsipctasa, awquimas cunjämäscaraquisa? —sasaw jisct'äna. —¿Jacasquiti awquimajja? —sasaw säna.\n28. Jupanacasti Joseataquejj alt'asipjjänwa, sapjjaraquïnwa: —Jumar sirviri awquejjajj jacasquiwa —sasa.\n29. Joseasti uñatatasinjja Benjaminaruw uñjäna, qhititejj pachpa jilapäcän ucaru, saraquïnwa: —¿Acat uca sullca jilamajja? ¡Diosay jumar bendispan, wawa! —sasaw saraquïna.\n30. Uc sasinsti Joseajj chuymapwa ch'alljjtayasïna, ucatsti jachirjamänwa. Janc'aquiw utapar mantawayi, ucansti wal jacharaquïna.\n31. Jachañ tucuyjjatatsti, ajanup jarekasi, ucat mistunjjaraqui, aqham sasa: “Mank'añ sirvt'anjjapjjam” sasa.\n32. Josearojj yakha mesaruw sirvt'apjjäna, Jacobon yokanacaparusti yakha mesaruraqui, yakha mesansti Joseampi chica mank'apjjerïcansa ucanacaruraqui, egipcionacajj hebreonacampejj janiw junto mank'apjjericänti uca laycu.\n33. Josean jilanacapasti, Josean sataparjamaw kont'asipjjäna, jilïrit sullcacama, wali sustjatäpjjaraquïnwa, jupanaccamaw uñcatasipjjaraquïna.\n34. Joseasti pachpa mesapatwa mank'ayäna, Benjaminarusti mayninacat sipansa juc'ampi jilwa churäna. Joseampi, jilanacapampisti juntow umapjjäna, wali cusisipjjaraquïna.\n1. Uca pasatatsti Joseajj mayordomoparojj sänwa: —Aca jakenacataquejj costalanacapar kawktejj munapqui ucqha trigo phokhantarapipjjam, kollkenacapsti costalanacapar ucharjjaraquim.\n2. Sullca jilapan costalaparusti nayan kollke copajja ucharaquim, trigot pagquejja uca kollkempi chica. Mayordomosti cunjämtejj Joseajj siscatayna uqhamwa luräna.\n3. Khepärmanthi alwasti Joseajj jilanacaparojj janïr intis jalsunquipanwa asnonacapampi qhitanucjjatayna.\n4. Marcatsti janïraw jayancapcänti, ucapachaw Joseajj mayordomoparojj säna: —Uca jakenacar arctam, ucatsti jicjjatasinjja saraquim: ‘¿Cuns ac lurapjjesta? ¿Cunatsa uywirejjan kollke copapa lunthatsunipjjta?\n5. Uca copajj uywirejjan umasiñapawa, uqhamarac yatjjataña coparaquiwa. ¡Jan walpun lurapjjtajja!’ —sasa.\n6. Mayordomosti jicjjatasinjja cuntejj Joseajj siscatayna uca pachpa arunacwa saraquïna.\n7. Jupanacasti sapjjaraquïnwa: —¿Cunatsa jumajj uqham parljjayapjjesta? ¡Janipuniw nanacajj cunäquipansa ucjja lurapquiristti!\n8. Nanacajj Canaán oraketpach cuttanipjjta cuna kollktejj costalanacajjan jicjjatapcta uc churjjañataquejja, ¿cunjämaraqui nanacasti uywiriman kollkepsa, koripsa lunthatsunjjapjjästi?\n9. Nanaca sirvirinacamatjja, cawquïrin costalapattejj jicjjatcäta ucajj jiwayatäpan, nanacas patronaman esclavopäpjjaraquïwa —sasa.\n10. Mayordomosti saraquïnwa: —Cunjämtejj sapctajj ucajj phokhaspan, ucampisa, cawquïrittï copa catjcä ucaquiw esclavöjjanejja, mayninacasti librequïsipcätawa.\n11. Sapa mayniw janc'aquiraqui costalanacapjja asnonacapat wayokasin jararapjjaraquïna.\n12. Mayordomosti sapa costalwa thaktaraquïna, jilïrin costalapat kalltasina sullcan costalapcama, copjja Benjaminan costalapatwa apsüna.\n13. Ucatsti jupanacajj isinacapwa ch'iyarasipjjäna, llaquinacap uñacht'ayañataqui. Ucatsti sapa mayniw carganacapjja asnopar qhumjjatasin marcar cuttanipjjäna.\n14. Cunapachatejj Judämpi, jilanacapampejj utar purinipcän ucqhasti Joseajj ucancascänwa. Ucatsti jupanacajj Josean nayrakataparuw alt'asipjje ajanunacapajj oraker puriñcama,\n15. Joseasti saraquïnwa: —¿Cuns lurapjjta? ¿Janit yatipcta nayjam jakejj adivinirïtapjja? —sasa.\n16. Judästi saraquïnwa: —¿Camsapjjaraquïmasti, tata? ¿Cunjämatarac “Janiw lunthätapcti” sapjjeriststi?, Diosajj aqham juchanwa catjapjjetu. Acancapjjtwa nanacajj, juman sirvirimäpjjaractwa, qhititejj copam apcataynas ucampi chica —sasa.\n17. Ucampis Joseajj sänwa: —Janiw uqhamäcaniti, qhititejj copajj apcatayna ucaquiw esclavojjäni. Mayninacajj puedjjapjjtaw libre awquiman ucar cuttjjaña. Janiw qhitis cunsa sapcätamti —sasa.\n18. Ucatsti Judäjj Josear jac'achasisinjja sänwa: —Nayajj achict'assmaw, tata, jumampiw parlt'asiñ munta. Janiquiy nayataquejj colerasimti, jumajj pachpa faraonäcasmas uqhamätawa.\n19. Jumajj nanacarojj jisct'apjjestawa, awquinïsipcäyätti, uqhamaraqui sullca jilas utjaraquïnti janicha uca toketa.\n20. Nanacasti avist'apjjaraquiyäsmawa, mä chuymani awquin utjascatapa, uqhamarac sullca jilan utjascatapa, jupasti cunapachatejj awquejjajj wali chuymanëjjan ucqharaquiw nacïna. Sapjjaraquiyäsmawa awquejjajj uca sullcarojj wali munasitapa, uca sapa wawaqui pachpa taycatjja kheparjjatap laycu, mayni jilapasti jiwjjewa.\n21. Ucapachasti jumajj: ‘Irpanipjjam uca sullca jilama’ sapjjaraquiyästawa, uñt'añ munatam laycu.\n22. Nanacasti sapjjaraquiyäsmawa: ‘Waynajj janiw awquipa apanucuncaspati, uqhamäspa ucqhajj awquipajj jiwt'aspawa’ sasa.\n23. Jumasti sapjjaraquiyästawa: ‘Janitejj sullca jilam irpanipcäta ucqhajj, janis jutjjapjjam’ sasa.\n24. “Cunapachatejj awquejjan ucar cutjjapjjta ucapachasti nanacajj awquejjarojj take ucanacwa avist'apjjta, cuntejj jumajj sapquista ucanacwa avist'apjjtjja.\n25. Ucatsti awquejjajj: ‘Trigo alt'ir sarapjjam’ sapjjaraquituwa,\n26. ucampis nanacajj sapjjaractwa: ‘Janiw sarapquiristti, janitejj sullca jilajj nanacampi chica sarcan ucqhajja, uca marca apnaker tatasti nanacarojj irpanipjjam sapjjaraquituwa’ sasa.\n27. Awquejjasti sapjjaraquituwa: ‘Jumanacajj yatipjjtaw, warmejjajj aca pä wawa jaytawayitu,\n28. maynïrejj nayatjja sarakawayjjetuwa, ucat acsarusti janiw juparojj uñjcjjaractti. Chuymajjanjja yatistwa, mä cuna animalapuniw mank'antpachajja.\n29. Jichhajj mayni wawajjtejj thiyajjat irpasjjapjjaraquiquïtajja, ucat mä cuna jan walis pasascani ucqhasti, jumanacaw juchanïpjjätajja aca awquin llaquiscäwi jiwañapataquejja’ sasa.\n30. [30-31] “Uqhamajj awquejjajj aca waynïpan jacasqui, waynatejj nanacampi chica jan cutjjaspajja, awquejjajj jan uñj-jjasajj jiwt'aspawa. Uqhamatwa nanacajj juchanïpjjaraquiristjja chuymani awquejjan llaquiscäwi jiwañapataquejja.\n32. Awquejjarusti nayaw saniractjja: ‘Aca waynjja nayar catuyita, nayaw cuna jan walis pasani ucqhajj phokhascä’ sasa. Uqhamarus saniractwa: ‘Janitejj aca wayna cuttayanirapjjämajja, nayaw wiñayataqui juchanïscä’ sasa.\n33. Ucatwa nayajj achict'assma, nayaw kheparäjja aca wayna lanti juman esclavomatjja. Juparusti antutjjam jilanacapampi chica sarjjañapataqui.\n34. ¿Cunjämaraqui nayasti awquejjan ucarusti cuttiriststi jan aca wayna irpt'atasti? Janiw nayajj awquejjar t'akhesiri uñjañ muncti —sasa.\n1. Nayajj Tatituruw imantasiñajjatac thakta, inamayaw sasipquitu: “Jamach'ir uñtat kollur jaltjjam,\n2. ñankha lurir jakenacar uñtam: mich'i flecht'añataquiw waquichrantapjje, flecha sum jiyintapjje, jamasawjat asqui jakenacar wact'ayañataquejj flecht'apjje.\n3. Cunapachatejj utt'ayatajj llojjesispajja, ¿camächaraquisp asqui jakesti?” sasa.\n4. Ucampis Tatitojj kollan templopanquiwa, khapak konuñapajj alajjpachanquiwa: nayranacapajj uñch'uquisquiwa, jakenacan luratanacap wali amuyump uñjasqui.\n5. Tatitojj juchanirus, jan juchanirus uñch'uquisquiwa, ñankha lurañ munirinacarusti walpun uñisi.\n6. Tatitojj ñankha lurir jakenacjjarojj nina sanc'ampi, asufremp jalluyanini; ch'aman thayampiw jupanacarojj naqhantayani. ¡Tatitojj lurataparjamaw mutuyani!\n7. Tatitojj chekapar uñjiriwa, asqui cancañarusti munasiwa, ucat asqui jakenacajj ajanup uñcatapjjani.\n10. “Munat wawajjay, arunacajja ist'asinjja catoketa, ucatsti walja maranacaw jacäta.\n11. Nayajj yatiña thaquinjamwa irpäma, suma thaquinjamwa sarnakayaraquïma.\n12. Ucansti janiw cuna lanctañamas utjcaniti; ucanjama jalcasasa janiw lanctcätati.\n13. Yatichäwinacsti sum catjjarusim, jan apanucumti; suma jacañamasti uca yatichäwirjam sarnakañanquiwa.\n22. Ucjjarusti Jesusajj discipulonacaparojj: Boteru mantapjjam, sänwa. Munaraquïnwa jupanacajj jupat nayra qhurcataru puriñapa, ucchañcamasti Jesusajj uca walja jakenacaruw qhitanucuscäna.\n23. Jakenaca qhitanucjjatatsti, jupajj sapaquiw kolluru oración luriri maqhatawayjjäna. Ucancascaraquïnwa arumt'añapcama.\n24. Ucchañcamasti botejj chica kotancjjänwa, kota mathapisti waliracwa boterojj jawk'jascäna, thayajj conträtap laycu.\n25. Khantat horasarusti Jesusajj uma patanjam jutasinwa discipulonacaparojj jac'achasi.\n26. Uqham uma patanjam sarir uñjasinjja discipulonacapajj wal ajjsarapjjäna, ucatwa ajjsarañat art'apjjäna: —¡Almaraquisä! —sasa.\n27. Ucampis Jesusajj jupanacarojj saraquïnwa: —Jan ajjsarapjjamti, nayäsctwa —sasa.\n28. Pedrosti juparojj sänwa: —Tata, jumästa ucajja: Uma patanjam jutam sitaya —sasa.\n29. Jesusasti juparojj sänwa: —Jutascaquimaya —sasa. Pedrosti botet sarakasinjja jupan ucaruw saräna uma patanjama.\n30. Uqham sarcasinsti amuythapisïnwa thayajj wal thayt'asincatapa, ajjsarañatsti jupa pachpaw umarojj chhakaränttascäna, ucatwa art'asïna: —¡Tata, waysuta! —sasa.\n31. Ucspachaw Jesusajj amparapat catusinjja Pedrorojj waysu, ucatsti saraquiwa: —¡Pisi iyawsañan jake! ¿Cunatsa pächasta? —sasa.\n32. Boteru mistjjapjjatapatsti uca thayajj, t'acurawayjjänwa.\n33. Ucapachawa botenquirinacajj quillt'asisin Jesusarojj sapjjäna: —¡Chekapuniw Diosan Yokapätajja! —sasa.\n34. Kota mayscataru maqhatjjasinjja Genesaret chekaruw puripjjäna.\n35. Ucanquir jakenacasti Jesusarojj uñt'jjapjjaraquïnwa, ucat jupanacajj take uca orakpacharuraquiw yatiyapjjäna. Jupan ucarusti take usut jakenacaruraquiw irpanipjjäna,\n36. achict'asipjjaraquïnwa Jesusan mä isipacsa llamct'añataqui. Uqham llamct'irinacasti takeniw c'umaräjjapjjäna.


Yakhepanacajj milagro lurañataquiraquiw ch'am catokapjje, yakhepanacasti Diosan arunacap parlt'añataquiraquiw ch'am catokapjje. Maynejj asqui ajayunaca, ñankha ajayunaca uñt'añ churäwi catoke. Yakhepanacasti jan uñt'at lajjranac parlañ churäwi catokapjje, yakhepanacasti uca jan uñt'at lajjranac parlatäquis uca arunac khanañchañataquiraquiw ch'am catokapjje.\n1 Corintios 14:29-33\n Uqhamaraqui, cunapachatejj Diosat catokata arunaca parlapjjäta ucqhajja, panis quimsanis parlpan, ucatsti mayninacajj amuyt'apjjaracpan walti parli janicha ucjja. Ucampis Diosatejj mayni kont'atäsquiriru mä cunsa yatiychejja, ucajj sayt'aspan parlañataqui, nayrakat parlirïqui ucasti amuct'pan. Uqhamata take qhitinacatï Diosat catokapcta uca arunaca maynit maynit parlapjjañamataqui, takenis yatekañapataqui, amuyt'asiñapataquiraqui. Diosan arunacapa parlirinacajja take amuyupampiw parlañapa; Diosasti janiw alek ch'ajjwañ Diosäquiti, jan ucasti sumancaña Diosawa. Take iglesianacansa jilatanacarojj yatichatawa:\nTake cun yant'apjjam, ucatsti cunatejj asquïqui ucana catjjarupjjam.\n Yatiñan jakejj juc'ampwa yatikañ muni, ucampis jan amuyt'an jakejja jan walinacampiw apayasi. Qhititejj llaquitäqui ucataquejj take urunacasa jan walicamaquiwa; qhititejj cusisitäqui ucataquisti jan tucusquiri cusisiñawa. Wali kamiri, llaquita jacañat sipansa, wali asquiwa pobrëscaña, Tatiturusa yupaychascañajja. Vaca aycha uñisiñampi mank'añat sipansa, juc'amp asquiwa munasiñampi ch'ojjñanaca mank'añajja. Mäqui colerasir jakejj nuwasiñanacwa utjayi; qhititejj llamp'u chuymanïqui ucasti, pachparuwa ch'ujtayi. Jayra jakena thaquipajj ch'aphinacamp phokhantatawa, ucampis cheka jakena thaquipajja suma qhusqhaquiwa. Yatiñan wawajj awquiparu, taycaparojj cusisiyiwa; jan yatiñan wawasti awquiparu, taycaparojj jisc'achiwa. Jan amuyt'an jakesti jan wali sarnakatapatjja cusisiwa; ch'iqhi jakesti sarnakäwinacapjja chekachasiwa.\nYatiñan jakenacampi, ch'iqhi jakenacampiwa yatiñ cancaña thakapqui ucjja jicjjatapjjaspa.\nKamir jakejj wali yatiñaniwa tucu; ch'iqhi pobre jakesti juparojj yant'aspawa.\n Uca arumpachaw jilatanacajj Pablompir Silasampirojj Berea marcar qhitjjapjje. Uca marcar puris ucspachaw jupanacajj judionacan sinagogapar sarapjjäna. Uca marcanquir judionacasti juc'amp suma chuymanïpjjänwa, Tesalonicanquir judionacat sipansa. Jupanacasti take chuymaw Pablompir Silasampirojj isch'uquipjjäna. Sapüruraquiw Kellkatanacsa yatjjatapjjäna —Uca arunacajj ¿chekapunïpachati janicha? —sasa.\n Diosatsti mayiscaractwa jumanacan munasiñanacamajj juc'ampi utjañapataqui, yatiñansa, amuyt'añansa, take cunansa, uqhamat asquïquis ucpin ajllipjjañamataqui. Uqhamatwa jumanacan mä k'oma jacasiñajj utjani, cunapachatejj Cristojj jutcani ucqhajj jan cuna jan walis utjañapataqui.\n Maynitejj c'ari yatichäwinac yatichchejja, ucatjja janiraqui Tatit Jesucriston suma yatichäwinacapjama yatichcchi, cuntejj jiwasan saräwinacasajj yatichqui, janirac ucarjamäquisa uquïrejj janiw cuns yatquiti, jan ucasti jach'a jach'a tucuriquiwa. Arunacjjata tokesiñ amtäwimpi usutawa. Acatwa utji envidiasiñanacajja, ch'ajjwañanacasa, usuchjasiñanacasa, uqhamarac pächasiñanacasa, uqhamaraqui alekat jan wali amtañani jakenacampi nuwasiñasa. Janiw cuna cheka arunacsa yatquiti, jan ucasti amuyatanacapatjja saräwipajj kollke jicjjatañäcaspas uqhamawa. [Acanacatjja jithektam.]\n Jupanacasti c'ari apostolonacaquïpjjewa, sallkjerinacaraqui, Criston apostolonacapäcaspas uqhamaw tucupjje. Acajj janiw cunäquisa; pachpa Supayapuniw uqham mä khana angeläcaspas uqham tucujja. Ucataracwa uca Supayar sirvir jakenacajj mä suma jakenacäcaspas uqham tucupjjaraquejja. Ucampis jupanacajj luratanacaparjamaw tucusipjjani.\n “Munat wawajjay, jumatejj arunacajja catoketäta; camachi arunacajjsa imaraquïta, yatiñarusa ist'araquïta; ch'iqhi chuymanïñsa jicjjatañ munaraquïta. Ch'iqhi chuymanïñarusa chekap sarnakañarusa take ch'amamampi, kollkerjama, jila alani imat yänacarjama, thakaraquïta ucqhajja, yatïtawa Tatitur ajjsaraña; ¡jicjjataraquïtawa cunäquitejj Diosar uñt'añajja uca!\n “Munat wawajjay, jan armasimti nayan yatichäwinacajjata; camachi arunacajjsti chuymamarupuni imam, ucatsti jaya maranacaw jacasïta, cusisitaw sarnakasiraquïta. Janipuni cunapachas armasimti munasiñampita cheka cancañampita; ucanacsti mä collarjama cuncamar warcuntasim. Chuymamarusti ucanacjja sum imaraquim, ucatsti sumaru uñjata, munataraquïyätawa Diosan nayrakatapana, uqhamarac jakenacan nayrakatapansa. “Tatitur take chuymamampi catuyasim; juman ch'iqhi cancañamaruquejj jan alcatasimti. Take luräwinacamanjja Tatitutjja amtasipunim, ucatsti jupajj cheka thaquinjamwa irpascätam.


2 Crónicas 28 - Holy Bible [Aymara Bible 1997] - (2Cró 28)\nAcaz reyejj cunapachatï pä tunca maranïna ucqhawa apnakaña kalltäna, ucatsti jupajj Jerusalén marcanjja tunca sojjtan maraw apnakäna; ucampis jupan luräwinacapajja Tatitun nayrakatapanjja janiw chekapäcänti, nayra David awquipjamajja.\nJan ucasti Israelanquir reyinacan sarnakäwinacaparuwa arcäna, uqhamaraquiw lurayaraquïna c'ari diosanaca metalata umatatayasa, ucanacasti Baal diosan lantinacapänwa.\nBen-hinom Vallenjja incienso naqhayäna, uqhamarac wawanacaparusa sacrificion loktasina naqhantayäna, cunjämatï Tatitojj israelitanaca nayrakatapata ajjtcaña luräwinacani marcanacaru jakonuccäna uca luräwinacapa lurasa.\nUcjjarusti sacrificionacwa loktäna, uqhamarac inciensonaca naqhayäna c'ari diosanacan santuarionacapana, alto chekanacana, uqhamarac walja laphinacan koka mankhëjjanacanaraqui.\nUcatwa Tatit Diosapajj catuyäna sirianquiri reyin amparaparu, ucatsti sirio jakenacajja jupar atipjasinjja walja preso jakenacwa Damasco marcar apapjjäna. Uqhamaraquiw Tatitojj catuyaraquïna Israelanquir reyin amparaparu, juparusti mä jach'a atipjäwimpiw atipjäna.\nRemalías chachan Peka yokapasti mä sapa urunacwa Judá orakenjja jiwarayäna pataca pä tuncan waranka wali aytata take jakenacaru, jupanacajj nayra awquinacapan Tatit Diosapar apanucupjjatap laycu.\nEfraín orakenquir Zicri chachajj, wali nuwasirïnwa, jupasti reyin Maasías yokaparuw jiwayäna, uqhamarac palacion Azricam jilïriparu, uqhamarac reyin Elcana nayrïri oficialaparu.\nUcjjarusti Israelanquir soldadonacajja pä pataca waranka presonaca catuntapjjäna Judá orakenquir warminacata, yokalla, imilla wawanacatsa, uqhamarac aparapjjäna, ucatjja walja yänacwa Samaria marcaru apasipjjäna.\nUcansti Tatitun mä profetapaw utjäna Oded sata, jupasti ejercitojj Samariaru mantasincäna ucar jicjjatiriw saräna, aqham sasa: —Jumanacan nayra awquinacaman Tatit Diosapaw Judá marcatac colerasi, ucatwa jupanacaru jumanacan amparamaru catuyapjjtam. Ucampis jumanacajj wali colerasiampiwa jupanacarojj jiwayapjjtajja, uca luratanacamasti alajjpachcamawa puri.\nUqhamarusa amtapjjtawa Judá, Jerusalén ucanquirinacarojj esclavonaca tucuyaña chachatsa warmitsa. Ucampis, ¿janiti jumanac pachpasa Tatit Diosam nayrakatan jucha lurapctasti?\nUqhamïpansti ist'apjjeta, preso catutanacjja cutt'ayjjapjjam, jupanacasti jumanacana jilanacamawa, Tatitusti wali coleratawa jumanacataquejja.\nUcatjja Johanán chachan Azarías yokapasa, Mesilemot chachan Berequías yokapasa, Salum chachan Ezequías yokapa, uqhamarac Adlai chachan Amasa yokapasa Efraín marcanjja wali aytat jilïrinacapjjänwa. Jupanacasti nuwasïwita cutt'anipcäna ucanacan nayrakataparuwa sayt'asipjjäna,\nucatsti sapjjänwa: —Jan acar apanipjjamti presonacaru, ucanacasti Tatitun nayrakatapanjja juchanitwa ut'ayistani. Cuntï jumanacajj lura munapcta ucanacampejja walja juchanacasaruwa juc'amp jiljjatayapjjäta, ucatsti Tatitojj Israelampejj sinti colerasini —sasa.\nUcatsti soldadonacajja preso catutanacarojja antutnucjjänwa, uqhamarac yänaca aparanipcäna ucanacjja jilïrinaca, take jakenaca nayrakataparuwa uchjjapjjäna.\nUcatsti utt'ayatäpcäna uca chachanacawa presonacaru uñjapjjañapataqui uchatäpjjäna, ucatsti yänaca aparanipcäna uca pachpatwa isinaca apsupjjäna jan isininacaru isthapiyañataqui, sapatt'ayañataqui, ucatjja mank'aña, umaña churapjjäna, usuchjatanacapsa kollt'apjjaraquïna, jan sartirjamäqui ucanacarusti asnota lat'jjatayasawa Jericó marcacama irpjjapjjäna familianacapan ucar jaytasa, palmeranacani marcaru. Ucatsti jupanacajj Samariaruwa cutt'jjapjjäna.\nUca urunacansti Acaz reyejj qhitanacwa Asiria marcaru qhitäna yanapa mayiniapataqui.\nUcampisa Edom orakenquiri jakenacawa mantantanisa Judá marcar atipjasa mä kawkha jakenacar preso apapjjäna.\nYakha toketjja filisteonacaraquiw pampanquiri marcanacatjja aparapjjäna, uqhamarac Judá orakenquir Néguev marcatsa. Jupanacasti catuntasipjjänwa Bet-semes chekatjja Ajalón, Gederot ucanaca, Soco chekatjja Timna, Gimzo ucanacaraqui jisc'a marcanacapamppacha, ucatjja uca marcanacanaracwa utjnoktapjjäna.\nTatitusti Judá marcarojj jisc'achatäñaruwa puriyäna, Judá marcanquir Acaz reyip laycu, uqhamarac Acaz reyin Judá marcar jan wali lurañaru sarayatapata, uqhamarac Tatit nayrakatan jan wali luratapataraqui.\nAsirianquiri Tiglat-pileser reyisti Acaz reyimpi nuwasiñataquiwa jutäna. Jupasti yanapcamayajja, jan walt'añaruwa uchäna.\nAcaz reyejj Tatitun templopata wali jila alan yänaca apsuncchïna ucasa, reyin palaciopatsa, uqhamarac jilïrinacan utanacapatsa asirianquiri reyiru impuestota churañataqui, janiw ucampejja cunsa jicjjatcänti.\nAcaz reyejj uqham jan walt'añanccasasa, Tatitutaquejj sayt'asiscaquïnwa. ¡Uqhamänwa Acaz reyejja!\nJupasti Damasconquir diosanacaruw sacrificionaca loktäna, uca diosanacajj jupar aynacht'ayqui ucanacaru. Jupajj amuyänwa: “Sirianquiri diosanacatejj uca pachpa marcanquiri reyinacaru yanapcchïna ucajja, nayarojj yanaparaquitaspawa nayatejj sacrificionaca ucanacaru loktä ucajja” sasa. Ucampis uca yakha diosanacawa apt'ascäna jupan tucjatäñapataqui, uqhamarac take Israelpachansa.\nUcatsti Acaz reyejj Diosan templopanquiri yänaca tantthapisinjja, jisc'a jisc'wa tucjäna, templon puncunacapsa jist'antayänwa, ucatjja yakha diosanacataqui altaranacwa lurayäna Jerusalenan take esquinanacaparu.\nUcatjja Judá orakena take marcanacana yakha diosanacataqui santuarionacwa lurayäna, yakha diosanacar incienso naqhayañataqui, uqhamata nayra awquinacapan Tatit Diosapar colerayasina.\nUcat ucjjar sarnakäwipasa, uqhamarac take luratapatsa, kalltata tucuycamajja kellkatawa Judá, uqhamarac Israel marcanacan reyinacapan libropana.\nCunapachatï jupajj jiwjjäna ucqhajja, nayra awquinacapampi chicaw imt'jjapjjäna Jerusalén marcana, ucampis janiw apapcänti Israelanquir reyinacan imäwiparu. Ucatsti jupa lantejja Ezequías yokapawa apnakjjäna.


Francia: Bloggers francesas ukanakax DSK uka jan walt’awit arusipxi · Global Voices Aymarata\nJaqukipäw uñt'ayata/apkatata 25 Mara t'aqa phaxsi 2011 14:14 GMT\nFranciankir blugirunakax ukjamarakiw bluwir fransianakax warmi arjatirinakat qilqt'awayäpxi, ukat Fransia markanxa jaqinakax wal walispxi ukanak jiqjatawayäpxi ukat Domininique chaxwawi Strauss-Kahn (DSK) nayraqatankirinakax uka juk'a arunakax warminakat amtasipxi, ukjamarakiw mä viktimax ukanak amtawayapxiwa kubirtura sixsista fransia markaru yatiyawayapxi.\nBluwie feminist fransiankax yaqipanakax uñt'apxam kunats bluwin kunayman amtanak, kunatix mä amtawiki ukjamarakiw fransianxa jan walinakaw utji, aka akusu sixsual, juchawinakat ukanakat amuyt´awisaw irnaqpxi.\nClémentine Autain machaq ist'irinaka jiqjatawayapxi aka simanax fransia markanxa bluwiraxa nayraqatankiwa ukat pulitik fransisanakax arst´arakiw a fabur DSK mä urunxa yatiawinakanxa aka pust bluwiranxa uñt'apxiwi, uta pichiritaki mä amtawi [fr]:\nKhitis uta pichiritaki amtawäyi? Janiw walja jaqikiti ukax nayarux kulirayituw […] kudigu di silinsio ukat parlañ muntä kunats jan walinak warminakät lurapxï.\nAka 2006 nayrakat mä pusts, «¿kunats warminakat arjatästa?‘ [fr], Clementin Awtainx parlarakiw jan walinak nayarux lurapxitu kunatix 22 maraniruw awusapxitu ukat chachanakarux uñista ukanakaw amtawirux pulitikur apyitu, jupax juchanchiw awusiriparux ukat jach'a utaruw jist'antayi.\nOlympe qhispi uta\nOlympe jupax amtarakiw jit'araña blog [fr] jan warminakar uñisiñataki kunatix jupanakax kuns wali sum lurañ yatipxi ukanakt irnakañapäwa plafond de verre (qhispi uta ) irnaqañanxa, nigusiunakanxa ukjamrakiw pulitikunxa.\nblogupa [fr] mä jach'a uyllan jan walinak lurapxi ukanakaw qilqata ikjamarikiw jisk'a jan wali lurawinak warminakar sapa urunakaw pulitukunax yatiyawinakanxa akanak lurapxilurapxi. Utjarakiw mä jach'a uyllawin qilqata kunatix apapxï jan walinak arsupxatäyna uta pichirinakat aka fransia yatiawinakänxa [fr], qilqi:\nUmax mä awusañat jacha autoridanakarux sañamäwa, akaw juma suyañama [taqi jaqi fransisankax mä amtawikiwa]:\n- kunjam awusapxatamxa jan jiwakikatati uk jiskt'apxatäma: kunatix «arxatirix sustjasiw jach´a auturidad utan kunatix mä jan wali jiwaq warmikiw uñstani» [ fransis nacional oxurinxa RMC].\n– yaqa amtat, kunatix juman fiminidas taqikun säspa: «uka uta pichirixa janiw wali jiwakiti kunatix 30 maraniwa jacha ñuñuni ukjamarakiw wali jacha chinäni» [ukjamaw jacha fransis uyllanakanxa qilqata Le Parisien].\n- kunatix ipinakäpxi: «janiw sum amuyasiti sisnäw, kunatix chachax suma amtanakampiw parläspa juparu ukat aka warmix janiw amuyaskänti» [jach'a uyllan nasionalanxa Le Figaro].\n– taqi ukatja «il n'y a pas mort d'homme» (janiw jiwatax utjkitis) – amuyt'awinakax aka Jack Lang [ex Ministro de Cultura y Educación aka fransia markatxa] amuyt'araki aka awusañata [widiu kanal nasuonalanxa France 2].\nJupan nayrakat primiupa [fr] jupatakiw Jean-François Khan, wali suma qilqt´iri, kunatix amuytawayi mä ataki sixsual DSK, suma yatjatasiñäpa «pichir utapi ikintasïta» [fr, uxurinxa nasiunalanxa fransia culturanxa].\nOsez le feminisme [fr] aka web sistäm amtiw jist'arañ muvimïntu fiminista aka fransia markanja, kunatix jacha amtawirinakax fransia markanxa wali chuyma ustañ arsupxi, sutipasti satawa kunatix juchanchawixao [fr]:\nJan awusat warmirux ist'aña, janiw walispati,kunatix aka warmix kulirasispaw janirakiw walispati, kunatix aka awusatanakaxaka pachanxa ukjamaraki qipurunakasti janiw munjaspati. […] Osez le féminisme sapa marän amtastati, fransia markanja 75 000warminak awusata. Kunatix 10% juchanchapxi.\nBluwin helene, awinturanaka d'Eutherpe [fr] askicht'atawa warminakaru kunatix pachan chaqapxi».\nSapakutiw, kunatix uñjapjarakiw fiminis amtawinpi anat´asiñjama, kunjamtix aka pust ukat amuytawayapxi kunjams mä jaqi jiwayir sartäspa Enrique VIII [fr] mä jisk´a uñjawi tilivisionaxa ‘The Tudors‘ aka pust ‘Omerta in France‘ [fr] (uka kudigu di silinsiu aka fransia markanxa akat mä chaxwawi utjawayi aka DSK) qilqt'awayi:\nUka icht'awinakax uta punkurukiw puri walikiskiwa, kunatix …¿ kunatix qhipa uta punkut mä awusat warmiw warariski?\nTukuyañataki, fransia markanxa warminakax jichapachax sarapxaspäwa Causette [fr], uyllanaxa warminakat wali suma askinak qilqt´ata kuatix warminkat arjati, uñstawayi 2009 maranxa.\nFlucha ukanxa páginaukan uyllart'añataki [fr] de Causette aka chaxwawit DSK amuyt´awinak suyt'askiwa:\nAka juk'a pachatxa , ist´añaniw jupaw munanxa ,isipanpiw munayi, ¡k'arisirakiw! ¡ ajtañarakiw! ¿ nayakitwa? ¡ janiw ukhamakiti! Nayan mä aytiriw utji ¡¡¡Cawsitte!!! ¡¡¡amp suma, arsumay!!!


Jueces 4 - Holy Bible [Aymara Bible 1997] - (Jue 4)\nAod sat chacha jiwjjatapatsti, israelitanacajj wastatampiw Diosataquejj cunanacatejj jan walïqui uca jan wali lurañanacarojj puripjjaraquiquïna.\nUqham uñjasinsti Diosajj cananeonacan Jabín sat reyipan ch'amaparuw catuyäna. Aca reyisti apnakänwa Hazor sat marcana. Jupan ejercitopan jilïripasti Sísara sataraquïnwa, aca jilïristi jacänwa Haroset-goim sat marcana.\nJabín sat reyisti llätunca pataca fierrot lurata carronacanïnwa. Uca laycusti pä tunca maranacawa israelitanacarojj t'akhesiyapjjäna. Uqham t'akhesiñana jicjjatasisajja israelitanacajja Diosaruw arnakasjjapjjäna yanapt'añapataqui.\nDeborasti palmera sat koka cayunacpini konusiña yatïna (aca kokasti “Deboran palmerapawa” sat sutimpi uñt'ataraquïnwa,) aca kokasti Efraín sat kollunwa utjäna Ramá, Betel sat marcanac taypina. Ucampis israelitanacajja jupan ucaruw jutapjjäna jupanac pura ch'ajjwañanacapan uñjayasiñataqui.\nNayasti jutayäwa Sísara sat Jabín reyin ejercitopan jilïriparu Cisón sat jawir thiyaru, ucanwa jumarojj carronacapampi, soldadonacapampi nuwantätam nuwasiñataqui. Ucampis nayawa juparojj juman amparamaru catuyäma’ —sasa.\nUcatsti Barac sat chachajj saraquïnwa: —Jumatejj nayampi chica saräta ucajja saräwa, jan sarcäta ucasti janiraquiw nayajj sarcaraquïti —sasa.\nUcatsti Deborajj saraquïnwa: —Uqhamasti nayajj saräwa jumampi chica, ucampis aca nuwasiñana atipjcäta ucajj janiw juman jach'a jach'a tucuñamataquïcaniti, jan ucasti Diosajja, Sisararojja mä warmin amparaparuw catuyani —sasa. Ucatsti Deborajj iyawsasaw Barac chachampi Cedes sat marcaru sarapjjäna.\nCedes sat marcansti, Barac sat chachajja Zabulón, Neftalí uca tribunquir tunca waranka chachanac tantacht'asajja mä jach'a ejército sayt'ayäna jupan irpata. Ucampis Débora sat warmejja jupampi chicaraquiw sararaquïna.\nCedes sat marca jac'anjja Zaanaim sat encina jac'an Heber sat quenitajj utapwa lurasïna, jupasti mayni quenitanacatjja jayaruw sarakjjatayna, jupajj Hobab sata, Moisesan awcch'ipat sarakeriraquïnwa\nUcampis Sisarajja, Barac sat chachan Tabor sat kollunacapat yatisinjja,\ntantacht'änwa llätunca pataca fierrot lurat carronacapa, uqhamarac take soldadonacapa, ucatsti sarantapjjänwa Haroset-goim sat chekata Cisón sat jawir thiyacama.\nUcatsti Déborajj Barac chacharojj sänwa: —¡Sarantam nayrakataru, Diosasti niyawa soldadonacaman nayrakatapa sarantasqui! —sasa. Ucatsti Barac sat chachajja, Tabor sat kollutsti tunca waranka soldadonacampiw saraktanipjjäna.\nDiosasti Barac chachampi nuwantasiña horasasti, wali ajjsarañwa churäna Sisararu, carronacaparu, soldadonacaparu; ucatsti Sisarajj ajjsarañatjja carropata sarakawayasinjja cayuquiw jaltjjäna.\nUcañcamasti Barac sat chachajj arctascaquïnwa carronacaru, soldadonacaru Haroset-goim sat chekacama. Uca urusti Sisaran ejercitopatjja soldadonacajj janiw maynis jilt'cänti jan ucasti takeniw jiwarapjjäna.\nHazor sat marca apnaker Jabín sat reyimpi, Heber sat quenitan familiapampisti sumancapjjänwa, uqhamïpansti Sisarajja cayuqui jaltjjasinsti Heber sat quenitan Jael sat warmipan utaparuw purïna.\nJael sat warmisti catoker mistunisajja sänwa: —Tata, waliqui nayan ucarojj juttajja, jan jumajj ajjsaramti —sasa. Sisarajj iyawsasaw utapar manti, ucatsti Jael warmejj mä mantapampi janjjatasinwa imantäna.\nSisarasti wali umat pharjatajja uma mayïna umt'añataqui, ucampis warmejja mäquiw churäna cawqharutejj leche imascäna uca lip'ichi bolsa jist'arasinjja. Ucat leche umt'jjepansti wastatampiw imantjjaraquiquïna.\nSisarajj saraquïnwa: —Uta puncuru sayt'asim qhitirac jutasina jisct'iristam: ‘Aca mankhen utjiti qhitisa’ sasa, ucampis jumajj sätawa: ‘Janiw cunas utjquiti’ —sasa.\nUcampis Sisarajja wali karjata purisasti icjawayjjänwa jan sartquiri. Uqham uñjasinsti Jael sat warmejj mä martillompi, utap caturi mä ch'acuru aptasinjja, Sisarajj cawqhantejj icqui ucqharojj jan toljjtayasa c'achata jac'achasisajj uca ch'acurumpiw p'ekepata lek'entäna orakcam puriyasa. Uqhamaw Sisarajj jiwäna.\nCunapachatejj Barac sat chachajj Sisararu thakher purinïna, ucqhajj Jael sat warmejj catoker mistunisajj sänwa: —Jutam nayajj uñacht'ayämawa qhitirutejj thakcta ucjja —sasa. Barac sat chachasti uta mankher mantasinjj uñjänwa Sisarajj oraken jiwata p'ekepat mä ch'acurumpi lek'entata.\nUqhamaw Diosajj qhä urojj Jabín sat cananeonacan reyiparojj amuct'ayi jan cuns camsquiri israelitanacan nayrakatapanjja.\nUcqhatwa israelitanacajj Jabín sat reyirojja sapa cuti wali t'akhesiyapjjäna; kheparusti k'alwa tucjapjjäna.


Santiago 3 | Online Bible | New World Translation\nLajjra mansoptayaña (1-12)\nJaniw taqeni yatichirïpjjañamajj wakiskiti (1)\nAlajjpachat jutki uka yatiña (13-18)\n3 Jilatanaka, janiw jumanakat taqeni yatichirïpjjañamajj wakiskiti.* Jumanakajj yatipjjtawa, yatichirinakajj mayninakat sipansa jukʼamp juzgataw uñjasipjjäjja. 2 Taqeniw walja kuti pantjastanjja.* Maynitejj arsutapan jan pantjaskchejja, perfecto jaqewa, taqpach cuerpopsa sumwa apnaqarakispa.* 3 Caballonakampi istʼayasiñatakejj jakimampiw lakapat uchtanjja, ukampiw taqpach cuerpop apnaqaraktanjja. 4 Barconakar uñtapjjarakim, wali jachʼanakäpkchisa, jachʼa thayanakampi* apnaqatäpkchisa, kawkirutejj barco apnaqerejj apañ munki ukarojj mä jiskʼa timonampikiw api. 5 Lajjrampejj ukhamarakiwa, lajjrajj wali jiskʼakïkchis cuerponjja, wali jachʼañchasiriwa. Mä jiskʼa ninampikiw mä jachʼa montejj* nakhantaspa, ¿janich ukhamäki? 6 Lajjrajj ninar uñtasitarakiwa. Cuerposan taqpach partenakapatjja, lajjrajj jan walinakamp phoqantatawa, taqpach cuerposaruw qʼañuchi, maynin taqpach jakäwipsa ninampiw qʼal tukji, Gehenan* ninapampiw nakhantayaraki. 7 Jaqenakajj jan jakʼachaskañ taqe kasta animalanakaru, jamachʼinakaru, asirunakaru, jararankhunakaru,* qotan jakir animalanakaruw mansoptayapjjaspa, cheqansa jaqenakajj mansoptayapjjewa. 8 Lajjrarusti janiw khiti jaqes mansoptaykaspati. Lajjrajj jan apnaqañjam añcha jan waliwa, jiwayir venenompi phoqantatarakiwa. 9 Ukampiw Jehová* Dios Awkisarojj jachʼañchtanjja, ukampirakiw “Diosar uñtata” luratäpki uka jaqenakarojj maldistanjja. 10 Pachpa lakatwa bendicionas maldicionas mistu. Munat jilatanakaja, janiw ukanak utjañapajj walïkiti. 11 Mä pachpa uma jalsutjja janiw suma umampi kʼaskʼa umampejj jalsunkaspati, ¿janich ukhamäki? 12 Munat jilatanakaja, mä higos arbolajj janiw aceitunanak achuykaspati, janirakiw uvas alejj higonak achuykaspati, ¿janich ukhamäki? Ni jayukʼar uma jalsutsa suma umajj jalskaspati. 13 ¿Yatiñani amuytʼasiri jaqejj jumanak taypin utjiti? Utjchi ukhajja, yatiñanïñat jutki uka llampʼu chuymamp* luratanakapjja, suma sarnaqatapamp uñachtʼaypan. 14 Ukampis jumanakan chuymanakamantejj envidiasiñanakasa jiskhisiñanakasa* utjchejja, jan jachʼañchasipjjamti, janirak kunatï cheqäki uka contras kʼarinak* parlapjjamti. 15 Uka kasta yatiñajj janiw alajjpachat jutkiti, jan ukasti akapachan yatiñapawa, animalanakana demonionakan yatiñapawa. 16 Kawkintejj envidiasiñanakasa jiskhisiñanakasa* utjki ukanjja, jan waltʼäwinakampi kunayman jan wali luräwinakampiw utjani. 17 Ukampis alajjpachat jutki uka yatiña katoqer jaqejja, nayraqatajj qʼomawa, sumankiriwa, amuytʼiriwa, istʼañatakis jankʼakiwa, khuyapayasiñampi* phoqantatawa, suma achunakanirakiwa, janiw yaqhachirïkiti, janirakiw kʼari chuymani* jaqëkisa. 18 Ukhamarus cheqapar sarnaqañ achojja, sumankañajj utjki uka tiempon phawatawa,* ukajj sumankañ utjayirinakataki* phawatarakiwa.\n^ Ukasti janiw taqenejj congregacionan yatichirïkaspati sañ muni.\n^ Jan ukajja, “lanktʼastanjja”.\n^ Jan ukajja, “sumwa jakimamp apnaqarakispa”.\n^ Variante: “jachʼa wayranakampi”.\n^ Variante: “bosquejj”.\n^ “Gehena” siski uka cheq aka Biblian diccionariopan liytʼäta.\n^ Jan ukajja, “qatatnaqtir animalanakaru”.\n^ “Llampʼu chuymanïña” siski uka cheq aka Biblian diccionariopan liytʼäta.\n^ Ukajja, “maynitakik taqe kun munañanakasa” sasaw jaqokipasirakispa. Variante: “sikhintasiñanakasa; chhikhisiñanakasa”.\n^ Variante: “llullanak”.\n^ Variante: “khariptʼayasiñampi”.\n^ Jan ukajja, “hipócrita”. Ukasti jan suma jaqëkasina suma jaqer tuktʼaña sañ muni.\n^ Variante: “willintatawa”.\n^ Ukajja, “utjayirinakana” sasaw jaqokipasirakispa.


Ezequiel 35 - Holy Bible [Aymara Bible 1997] - (Eze 35)\n“Seir sat kollu tokeru cuttam, ucatsti nayan sutejjaru parlaraquim, jupanacataqui.\nArsuraquim: ‘Aqham siw Tatitojja: Nayajj jichhajj juman uñisirimaw sayt'ta, Seir kollu, jichhajj mutuyämawa, wasararuw tucuyaraquïma, k'ala t'unjata jaytaraquïma.\nMarcanacamsa k'ala t'unjata jaytaraquëjja, jumasti mä wasararu tucuyataw uñjasïta. Ucapachaw yatïta nayan Tatitu Diosätajja.\n“Jumasti israelitanacan wiñay uñisiripaw tuctajja, cunapachatejj jupanacajj jucha luratanacapat mutuyäwi catokasipcäna ucapachaw jumajj nuwaractajja.\nUcampisa, naya Tatituw jichhajj juramentompi arsta, jichhajj jumarojj jiwañaruw catuyäma, jiwañaw jumarojj arcnakaraquïtam. Jumajj jiwayañatac juchañchatätawa, jiwañasti jumarojj arcnakapunïtamwa.\nWasara tucuyaraquïma, K'alwa t'unjaraquïma jichhajj Seir kollu, janipuniw qhitsa juman orakem tokjja pasaycjjäti.\nKollunacamsa, lomanacamsa, vallenacamsa, jawiranacamsa guerran jiwariri amayanacampiw phokhantaraquëjja.\nWiñayataqui wasararuw tucuyaraquïma, janipuniw qhitisa marcanacamanjja jaccjjapjjaniti. Ucapachaw jumanacajj yatipjjäta nayan Tatitütajja.\n“Jumasti saractawa: ‘Israel marcajj paypacha marcapampejj nayancaniwa; nayaw jupanacan dueñopäyäjja,’ Tatitojj ucan jacascchi ucasa, sasa.\nUcapachaw jumajj uñjäta, cuna jan wali arunactejj jumajj Israelan kollunacap toke arscäyäta uca arunaca ist'atajja. Jumasti saractawa: ‘Uca kollunacajj ch'usa wasaraquiwa, jichhajj tucj-jjaracsnawa,’ sasa.\nLacamsa jach'aruw ansatattajja, ucatsti naya tokew parlaractajja. Nayasti uca parlatamjja ist'aractwa.\n‘Jichhasti naya Tatitojj acwa sistjja: Take aca orakpachaw cusisini, cunapachatejj nayajj jumar t'unjcäm ucapachajja.\nJumasti, cunapachatejj Israelan catokata orakepa t'unjatäcän ucapachajj cusisiyätwa, jichhasti jumajj uqham t'unjataw uñjasiraquïta. Seir kollu, mä wasararu tucuyataw uñjasiraquïta, Edom tokenquir marca. Ucapachaw yatipjjani nayan Tatitütajja.’


Isaías 2 - Holy Bible [Aymara Bible 1997] - (Isa 2)\nAca arunacasti Isaías profetan arunacapawa, jupasti Amoz chachan yokapänwa, acsti uñjäwi toke uñjaraquïnjja, Judá marcampita, Jerusalén marcampita:\nKhepa urunacansti suma sayt'atäjjaraquiniwa, cawqhancquitejj Tatitun templopajj uca kollojja. Wali alto kollüniwa, take kollunacat sipansa wali altoraquïniwa. Take marcanacasti uca kolluruw jutapjjaraquini,\nwalja jakenacaraquiw purinipjjani sapjjaraquiniwa: “Jutapjjam, Tatitun kollupar maqhatapjjañäni, Jacobon Diosapan temploparu, jupajj jiwasar sarnakäwinacap yatichañapataqui, ucat uca thaquipanjam sarañasataqui” sasa. Sión marcatwa Tatitun yatichäwipajj mistuni, Jerusalenatwa arunacapajj jutaraquini.\n¡Jacobon marcapa, jin sarañäni, Tatitun khanapanarac sarnakañäni!\nMarcajj kollkensa, korinsa phokhantatawa, wali kamir cancañanacampi; marcasti caballonacan phokhantatawa, carronacapas waljaraquiwa.\n¡Uqhamarus yakha diosanacampi wali phokhantataraquiwa! Jakenacasti jupanacan pachpa amparanacapampi lurat diosanacaruquiw yupaychapjje, luc'ananacapampi luratanacaru.\nLlamp'uchasitäpjjewa, aynacht'atäpjjaraquiwa, ¡Jan jupanacarojj perdonamti!\nJakenacajj karka p'iyanacaruw mantjjapjjani, orak mankhar cuna; Tatitun ajjsarcañ nayrakatapatsti imantasjjapjjaraquiniwa, jach'a cancañapan wal khanatapatsa.\nJach'a jach'a tucur jakenacasti alt'atäpjjaniwa, jach'a ch'aman tucur jakenacasti alt'ayataw uñjasipjjani. Uca urusti Tatituquiraquiw jach'a cancañap uñacht'ayani.\nCunürutejj take ch'amani Tatitojj sartcani, jach'a jach'a, uqhamaraqui ñankha tucur jakenac toke, uca jach'a jach'a tucur jakenacaru alt'ayañataqui;\ntake qhitinacatejj Libanonquir cedro kokar uñtat amuyasipqui, wali jach'anacjama, Basán roble kokar uñtatjamaraqui.\nTake qhitinacatejj jach'a kollur uñtatäpcaspas uqham amuyasipjje ucanacataqui.\nTake qhitinacatejj mä jach'a torrëpcaspas uqham amuyasipjje, jan ucajj mä thuru perkäpcaspa uqhama,\ntake qhitinacatejj Tarsis barcöpcaspa jan ucajj suma barconacäpcaspas ucanacataqui.\nJach'a jach'a tucur jakenacajja, k'ala alt'ayatäpjjapuniniwa. Uca urusti Tatituquiraquiw jach'a cancañap uñacht'ayani,\ntake yakha diosanacsti k'al tucjaraquini.\nCunapachatejj Tatitojj sartascani, aca orakerusti ajjsarañapampi phokhantcani uca urojj, jakenacajj karka p'iyanacaruw imantasjjapjjani, uqhamaraqui orak mankhanacarusa; Tatitun ajjsarcañ nayrakatapatsti imantasjjapjjaniwa, jach'a cancañapan wal khanatapata.\nUca urunsti jakenacajj yakha diosanacjja apanucjjapjjaniwa, achacunacaru, uqhamaraqui ch'iñinacaruw churjjapjjani, korit, kollket jupa pachpan lurasit diosanacjja, yupaychañataquiw lurasipjjaraquïna.\nJakesti uca urojj karka p'iyanacaruw mantjjapjjani, jach'a karka p'iyanacaruraqui, Tatitun ajjsarcañ nayrakatapat imantasjjañataqui, jach'a cancañapan wal khanatapata, cunapachatejj jupajj sartani ucat aca orakerusti ajjsarañampi phokhantcani uca urojja.\nJakenacar alcatasitanacamjja apanucupjjam, juc'ataquiquiraquiwa uca jakejja, jaken jacañapasti mä samanampi sasiquiraquiwa.


OEAx jaqüwinak uñakipas jakhthapkani ukaw yäqatäni sasaw tata Canelax arsuwiyi\nJaquñ laphi (Jamuqa: Llika)\nTata Manuel Canelax Organización de Estados Americanos (OEA) ukankirinakax jaqüwinak uñakipas mayamp jakhthapipkani ukaw yäqatäni sasaw sawiyi, jupax Yatiyir Kamanarakiwa. Mayamp jaqusiñapaw sasin sapxan ukax jaqusiniwa sawiyiwa.\n“(Evo Morales) Jilïr Irpirix qhanwa arsuwiyi, ukhamäniwa. Uñakipas sapkan ukaw jakhthapitjam yäqatäni. OEAx tukuykan ukjax ukaw jakhthapitjam yäqatäni, wakiski ukjakamaw ukax luratäni, jank’aki, ukhamat mayamp jaquñax wakisit janich ukax yatitäni” sasaw yatiyirinakamp aruskipkasax sawiyi.\nUkatwa Comunidad Ciudadanan (CC) Carlos Mesa chhijllayasiripar iyawsañap jan ukax janiw sañap mayisipki, OEAx uñakipas jakhthapkaspa uka ch’amachañapataki.\n“Jichhax tata Mesax sum arspan, Cecilia Requena jichhak ajllit senadorapax arsuwayki ukhamarjama, ukaw suyt’aña” sasaw qhanancht’awiyi.\n“Jan wali luratjam amuyañax chhijlläw jakhthapitankiwa. Uka jakhthapit uñakipañaw yäpar amtañaxa” sasaw tata Canelax arsuwiyi, khithinakati sartasipki jupanakaruw jan ch’axwapxañapatak mayiwiyi, Markaspachan Chhijllayir Utan irnaqatapax walikïskit janich ukwa uñakipasax yatxañäni” sasaw tata Canelax arsuwiyi./RAR


Latuff Brasil markankirix chansatuq rixi jamuqirix militar pallapallanakamp jiwayañatak arknaqatawa · Global Voices Aymarata\nUñt'ayata 25 Lakan phaxsi 2013 17:59 GMT\nJamuqanak rixirin mä qawqha arsunakapa Carlos Latuff Facebook uksapan jichha lurataki [pt] inawis pä pallapallanakar 13 maran wawapan jiwayatapata, jank'akiw reades sociales uksanakar p'arxtasipxi, añchas jiwayañaw sas kunaw arsuwayapxi.\nAkjam uñt'ata «jaqinakan aski sarnaqäwipat chansamp phiñasiñamp rixit jamuqanaktuq arxatirit uñt'atawa», Latuff 6 urunak lakan phaxsin 2013 maran Facebook perfil-tuqipanx [pt] qillt'awayi:\nNayrïr pusi jaqinakar jiwayir tumpatax pachpa Vila sat wila masitachisphaya Brasilandia Sao Paulo uksana, 13 maran jisk'a waynuchuwa, ukampis 5 urunaka lakan phasi 2013 maranxay jaqi jiwaychispa. Uka jisk'a lalan awkipax Sao Paulo uksan mä sargento sat pallapallanwa. ROTA [ukan] (Ronda Ostensiva qalltanaka Tobias de Aguiar, portugués uka arunxa) jan khuyapt'ayasis jaqi jiwayiri [pt], ukatx taykapax militar pallapallanak tuqinxa cabo sat chimpu apanxa. Jisk'a lalan wila masip taypinx awichapa ukjamarak tiyapax uta jak'an jiwataw uñstapxaraki.\nmä akatjam kunawrasatix pallapallanak irpsxañak Brasil pallapallanak ukjaw k'achañamp yatxatasiski kunawrasatix tamachat qutunakar arsusipxi ukja 2013 maran willka kuti phaxsin jach'a mark tupunaks q'al phuqhantapxi, Latuff jupan chimpunakapax pallapallanakan lurawinakap p'inqachäna.\nMä uñañcht'äwiwa Facebook [pt] 7 lakan phaxsita, Latuff jupax walipuniw ukjam jan walit arch'ukitax unxtasiwayi:\nMä jupar jiwyañ munir pallapallan perfilap katjatanx Latuff juparuw Facebook tuqin akjam sas ixwatäna: «Jupampitixjikisixa, jiwayawa… jupjam jaqinakatakix uraq p'iyaw suyaski».\nFórumrevista sat qillqatanxa enumera [pt] walja jiwayañatak ixwanakaw jupatuq utji, LatuffROTA laphi tuqina, yapt'asa:\nUka pachpa qillqat revistanxa, jamuqanak rixiriy uka arunakax «jan walipuniwa» sasin arschispa ukjam qillqataw uñsti:\n«aski luräwinak mant'asa» Latuff jupan jisk'achkaw jamuqanakapa, ROTA sat tamachatanakan ukjamarak militar sat pallapallanakar jaqi jiwayirinakat yatiyasa. Carlos jupax jamuqapa Latuff, inaq apnaqasa.\n6 uruna lakan phaxsinxa, Facebook tuqi,dijo [pt] janiw jinkachat amuyaskiti jan ukax ch'amampiw arsu:\nUkjampachas, qhipürux rixinaktuq jamurt'irixa taqiniriuw uñacht'ayi [pt] kuntix jupar lurañ munapki, Brasil markar kuntix jupàmp lurapkasph uk uñt'asasina:\nAka kutixa, redes sociales tuqiwa, jan wali arsüwinakax wali ch'amañchatawa, ukax jaqinakan pallapallanakar wayuxipkatap laykuwa, janiw jan aski jaqinakak tantachapkiti jan ukax facistas sat maysa amuyuninaksa, ukjamara anti comunistas sat uñt'at tamanaksa, khithi jaqinakatatix irnaqir kuntra sayt'asipxi ukanakamp kunawa ukjamarak nacionalistas jupanakasa wali jan jaqi kuntrapxi ukanak kuna. Aka tuqit pä perfil-nakawa uñt'asi, suma wakicht'atanaka [pt] (Con Uniforme Militar y Armados) ukjamarakamuykay qutuchanaka tuwias -na aguiar satana «ROTA» [pt] uksankirinakax jaqinakaparuw nayar tinkjayañatak yatichasipki. Kapasakiw kunas jan walt'itasphati, ukampis taqi kunatsa, pallapallanakax jiwayiwa. Janiw nayrïrikiristti, ukjamarak chiqans janiw qhiphakarakisa. Pallapallanakasan ukax lurañapapuniwa, markasanxa. Inax kunas utjchispha, Brasil markan ukjamarak aka mark apnaqirinakakiw ukjam jan walinak utjatapatx yatipxani..\n«Uka campaña»Reaja satax»(Reaccione) Carlos Latuff-juparuw yanapi, Bahia uksata, wal llaki kunapachatix mä pallapallax jaq jiwayki ukjaxa. ¡Jichapï pallapalankxata!» Campaña militar pallapallanak tuqitaki, Carlos latuff jupar jiwayañataki amtapki ukanak yatiyasa Latuff. Latuff jupan aski rixi jamuqt'anakapa, inak uñjt'anakatiwa.\nWalja qutunakaw khuyapt'ayasin chuymanakap uñacht'ayapxi, sañäni jan utan irnaqirinakan tamachatanakapa (MTST, Movimento dos Trabalhadores Sem Teto), las Madres de Mayo (Mães de Maio [pt]) ukjamarak Unión de los Partidos de los Trabajadores Socialistas sutinchat qutuchanakasa(PSTU, Partido Socialista dos Trabalhadores Unificado), ukjamatseleccionó [pt] walja jan wali archukiwinak januqanak rixiritaki. kunayman tamanakata ukjamarak yaqhip jaqinakatsa kunayman ch'amañcht'anakaw utji, yapt'asa [en] akjam yatiyäwinakaanqäx markata [sb], «wal qillqirin» [pt]pirwat phuqharayxapxatäna.\nAkaqillqat Diário Liberdade satas (Periódico Libertad) yatiyarakiwa [pt] qillqataLatuff jupana ukatx rixi jamuqiriruw qimisïwip churarakitäna. UkaCatarce sat yatiyirix arsuwa [pt] ukaLatuff jupax «mä artista-wa ukjamrak Brasil markan jaqinakan kunatix lurañanakapak ukanakxat arxatiri ukatx jaqi markanakax jamuqanakapax jaqinakan amuyunakaparuw manti ukjamat amuyt'ayasa».


1 Juan 3 — Watchtower INTERNETANKIR BIBLIOTECA\n1 Juan, kunanakatsa parli\nDiosan wawanakapätanwa (1-3)\nDiosan wawanakapampi Diablon wawanakapampi (4-12)\nJesusajj Diablon luratanakapwa tʼunji (8)\nMaynit maynikam munasiña (13-18)\nDiosajj chuymasat sipansa jukʼamp jachʼawa (19-24)\nJan ukajja, “uñachtʼayasïna”.\nJan ukajja, “qalltapatpachwa”.\nGriego arunjja, “jathajj”. Ukasti achoqer jathatwa parlaski.\nJan ukajja, “almap churäna”.\nJan ukajja, “almanakas churañatakejj”.\nVariante: “jan jiwtayasisaw”.\nJan ukajja, “iyawsañasawa”.\n3 ¡Qhawqsa Awkejj munasistu uk uñjapjjam, jiwasajj Diosan wawanakapa satäpjjtanwa! Cheqpachansa Diosan wawanakapapunïsktanwa. Akapachankir jaqenakajj janiw jupar uñtʼapkiti, ukatwa jiwasarojj jan uñtʼapkarakistuti. 2 Munat jilatanaka, jichhajj Diosan wawanakapätanwa, jutïrin kunjamänis jakäwisajj uka toqetjja janïraw qhanañchapkistuti. Ukampis jiwasanakajj yattanwa, jupajj uñachtʼayaskani ukhajja, kunjamäkitejj jupajj uk uñjasajj jupjamäjjañäniwa. 3 Taqe khititejj ukanak jupïpan suytʼaski ukajja, kunjam qʼomäkitejj jupajja ukhamarakiw jupa pachpajj qʼomachasi.\n4 Taqe khititejj juchan sarnaqki ukajja, leyinakwa pʼakintaski, cheqansa juchajj leyinak pʼakintañawa. 5 Jumanakajj yatipjjaraktawa, juchanakas apaqañatakiw jupajj jutäna,* jupanjja janiw kuna juchas utjkiti. 6 Taqe khititejj jupamp mayakïki ukajja, janiw juchan sarnaqkiti. Khititejj juchan sarnaqki ukajja, janiw jupar uñjkiti ni uñtʼkarakisa. 7 Munat wawanaka, jan khitimpis engañjayasipjjamti, khititejj cheqapar sarnaqki ukajja, cheqapar sarnaqer jaqewa, kunjamtï Jesusajj cheqapäki ukhama. 8 Khititejj juchan sarnaqki ukajja, Diablotwa* juti, Diablojj qalltatpachwa* juch luraski. Ukatwa Diosan Yoqapajj Diablon luratanakap tʼunjañatak juti.\n9 Taqe khititejj Diosan wawapäki ukajja, espíritu santojj* jupjjankatap laykojj janiw juchan sarnaqkiti. Diosan wawapätap laykojja janiw juchan sarnaqkaspati. 10 Diosan wawanakapasa Diablon* wawanakapasa akanwa qhan amuyasi: khititejj jan cheqapar sarnaqki, khititejj jilataparus jan munaski ukajja, janiw Diosat jutkiti. 11 Aka arunakwa jumanakajj qalltatpach istʼapjjaraktajja: jiwasanakajj maynit maynikam munasiñasawa. 12 Janiw Cainar uñtasitäñasäkiti, jupajj Supayatwa jutäna, jilaparojj jan sinttʼasisaw jiwayarakïna. ¿Kunatsa jiwayänjja? Jupan luräwinakapajj jan walipunïnwa, jilapan luräwinakapasti cheqapänwa.\n13 Jilatanaka,* akapachatejj jumanakar uñisipjjstamjja, jan musparapjjamti. 14 Jiwasanakajj yattanwa, jilatanakar munasitasatjja jiwañat jakañaruw pasjjtanjja. Khititejj jilatapar jan munaski ukajja, jiwañankaskiwa. 15 Taqe khititejj jilatapar uñiski ukajja, jaqe jiwayiriwa. Jumanakajj yatipjjtawa, janiw khiti jaqe jiwayiris wiñay jakañ katoqkaniti. 16 Cristow jiwasanak laykojj jiwäna,* ukhamatwa jiwasanakajj munasiñ uñtʼtanjja. Ukhamajj jilatanakas layku jiwañatakejj* obligatätanwa. 17 Maynitejj akapachan utjirinïchi, ukampis jilatapar jan kunani uñjkasas jan jupat sinttʼaskchejja, ¿kunjamarak jupajj Diosar munasispasti? 18 Munat wawanaka, janiw arumpikisa ni lakampikisa munasiñasäkiti, jan ukasti luratasampi cheqapampi munasiñasawa.\n19 Ukhamatwa kunatï cheqäki ukat jutatasjja yatiñäni, ukhamatarakwa Diosan munasiñapatsa jan pächaskañäniti. 20 Chuymasatejj juchañchchistu ukhajja, ak amtañasawa: Diosajj chuymasat sipansa jukʼamp jachʼawa, taqe kunwa yatiraki. 21 Munat jilatanaka, chuymasatejj jan juchañchkchistu ukhajja, Diosarojj jan ajjsarasaw* qhan parlsna. 22 Jiwasajj mandamientonakap phoqasktanwa, kunatï jupa nayraqatan walïki uksa luraskaraktanwa, ukatwa kuntï jupar mayktan ukjja jupat katoqaraktanjja. 23 Cheqpachansa akaw jupan mandamientopajja: Jesucristo Yoqapan sutiparojj confiyañasawa,* maynit maynikamas munasiñasarakiwa, kunjamtï jupajj mandamiento churkistu ukhama. 24 Ukhamarus khititejj jupan mandamientonakap phoqki ukajja, Diosampejj mayakiwa, Diosasti jupampejj mayakirakiwa. Diosajj churkistu uka espíritu santo taypiw jupajj jiwasamp mayakïtap yattanjja.


Salmos 40 - Holy Bible [Aymara Bible 1997] - (Sal 40)\nNayajj Tatituruw takpach chuymajjamp suyt'äyäta: jupasti naya toker alt'anisin arnakasitajjar ist'i;\njiwañ p'iyat waysusitu, mic'ayar jalantquiriruw khespiyitu; karka patjjaruw cayunac tact'ayitu, tact'añajjaruw ch'amañchi.\nTakpach chuymamp Tatitur alcatirejj, cusisiñan jakewa, jupajj janiw kallasirinacar thakquiti, janiraquiw c'ari diosanacar yupaychirinacarus thakquiti.\nDios Tatay, muspharcañ luratanacamajj waljawa, nanacat qhuyapayasitamas waljaraquiwa: janiw qhitis jumjamajj utjquiti. Ucanacjjat yatiyañ yant'ta, arsuñ yant'aracta, nayataquisti janiw jact'añjamäquiti.\nJaniw jumajj wilañchanacampejj cusisctati, janiraquiw loktanacas cusisiyctamti, janiw juch pampachañataquejj wilañchanac mayctati, ucatsipan nayarojj jinchunacajj jist'arista;\nucat nayajj sista: “Acancasctwa, munañam lurañataqui. Camisatejj kellkatajj nayjjat parlqui ucarjama.\nDios Tatitojjay, munañam lurañaw cusisiyitu; yatichäwinacamajj chuymajjanquiwa.”\nMarcam taypin khespiyäwimat yatiyta; Tatay, jumaquiw yattajja, janiw amuct'atajjajj utjquiti.\nAsqui cancañamat arsuñjja, janiw chuymajjar imantcti, arsutam phokherïtamampita, khespiyäwimampit yatiyta, jach'a tantachasïw taypinsti, janipuniw qhuyapayasiñamampita, asqui cancañamampit amuct'cti.\nTatay, janiquiy chuymam nayatac jist'antasimti, qhuyapayasiñamamp asqui cancañamampejj imapunitpan,\njan jact'cay llaquinacaw muyuntitu, juchanacajjaw jatjjattitu, janiw ucanac jact'irjamäcti; pachpa juchanacajjaw catuntitu, juyqhur uñtataw jicjjatasta. P'eke ñic'utajjat sipan juc'amp jilawa, ch'amasti pist'araquituwa.\nTatay, nayar waytir jutaquimaya, Tatay, janc'aquiy nayar yanapt'irejj jutam;\nnayar jiwayañatac thakerinacajj, p'enkpun atipjayasipjjpan; nayar ñankha lurañ amtirinacajj, mä p'enk jaltapjjpan;\nnayat larusir jakenacajj, p'enkapat jaltjjapjjpan.\nJumar thakerinacasti cusisipjjpan, jumamp chic larusipjjpan; khespiyäwimar munirinacajj arsupjjapunpan: “Tatitojj jach'a ch'amanipuniwa” sasa.\nTatay, nayajj jan cunanïtwa, llaquitaraquïtwa, janiquiy nayat armasistati; jumaw nayan arjjatirejjätajja, khespiyasiñajjätasa: ¡Diosajjay, janc'aquiy jutam!


Puerto Rico (E.U.A.) · Global Voices Aymarata\nMara t'aqa phaxsi 2016 1 Qillqata\nWali aski isturyanaka Aka tuqita Puerto Rico (E.U.A.)\nPuerto Rico, Washington markamp jan walt’äwinkatapxat amuykipäwi\nCaribbean11 Lakan phaxsi 2017\nOrlando markan wila wartaw utjkän ukan jiwatanakax jilpachax puertorriqueñunakanawa\nCaribbean25 Mara t'aqa phaxsi 2016\nCaribbean19 Mara t'aqa phaxsi 2014\nIsturyanaka Aka tuqita Puerto Rico (E.U.A.)\nObama-x Oscar López Rivera-n taripäwip mayjt'ayi, jupax Puerto Rico markan prisionero político ukhamataynawa ukat wali jayaw watañ utan jikxatasxi\nK'achatjamakiniw qhisphiyäwipax janiw jank'akaniti.\nQawqha jaqis premio Nobel Peace Summit ukat mä Grammy Latino uka pachp simananx katuqpacha\nCaribbean 13 Taypi sata phaxsi 2015\nArtista René Pérez jilax qhipa maranakanx arup ist'ayi, prisionero político puertoriqueño Oscar López Rivera jupar antutapxañapatakiw juk'ampis arst'i.\nPhisqha yatiyawinaka Tortuga tinglar tuqita, Puerto rico qutaru k’ut’anitapata\nCaribbean 25 Qasäwi phaxsi 2014\nJuk’amp uñat’apxañani aka tortuga marina tuqita ñakijay sapa mara k’awnanak uchiri Puerto Rico markaru purinchixa.\nCalle San Sebastiánan phunchhäwinaka (pa): Puerto Ricon anata (pa)\nCaribbean 23 Chinuqa phaxsi 2014\nÁngel Carrión jupax Calle San Sebastian uka Phunchhawinakar purt’asax yaqhip jamuq apst’atanak uñacht’ayani.\nPuerto Rico: Yaqhatuqit alayar uñtaña\nCaribbean 13 Lapaka phaxsi 2012\nEnrique Arce, kallinkiri ukhamarak fotógrafo puertoriqueño ukhamarak Aslan sas uñt’ataraki jaqix, uñt'ayaskatanaw Instagram sat cuentaptuqiru lata jamach’inakan futunakapa ña suxta phaxsinaka wakichawipataki “amstkataru” sata. Alfredo Richner, Global Voices ukan qillqirix uñist’ayiw lata jamach’inakan futunakapa “amstkataru” sata wakichawitxa.\nPuerto Rico: Gasoducto Jan Munasaw Unxtasipxi\nCitizen Media 22 Qasäwi phaxsi 2012\nPatakanakaw “Marcha Nacional” ukar mayachasipxäna: Puerto Rico-x Gasoducto jan munasaw sayt’i kunati San Juan markan Puerto Rico-n anat phaxs tunka llä tunkan uru saraqataruw willka urux apasïna: Poder Legislativo-t gobernador Luis Fortuño-n yanapirinakapan amtatänwa kawkiriti jach’a qullnam costa sur de la isla-t San Juan-kam gas natural apañ amtaski.\nPuerto Rico: Tormenta tropical Irene ukax jallu purintäwimpiw jan walt’äwinak jaytjawayi\nCitizen Media 28 Lakan phaxsi 2011\nTormenta tropical Irene ukax 21ni llumpaqa phaxsinx Puerto Rico uraqiruw purintawayi, thaya wayramp jallump markpachar jan walt’ayasa. Akax Estados Unidos markan willka jalsu tuqir jan walt’ayk uka pachapa tormentawa. Puerto Rico markanx internawtanakax tormenta tropical Irene ukan jan walt'ayatapatw (video) waraqatanak uñt'ayapxi.\nPuerto Rico: Ch'axwawinakax qamäwinakanx ñuwasiñ tuqitx utjaskakiwa\nCitizen Media 17 Llamayu phaxsi 2011\nUkhamaw Puerto Rico tuqinx, ch'axwakipawix qamakipawin nuwasiwinakatx ukhamarakiw jaqinakas tantachasipxirinakas kulirawayapxi jichha machaq kamachi uchantañ amtawinakampix khaysa Judicial tuqin uñist'ayawayi.


Mä samana phust'ataw ajanojj cheka pasawayitu, ñic'utanacajjas k'alaw saythapiraqui.\nÑankha ajayunacasti Jesusarojj achict'asipjjänwa: —Niyaquitejj nanacaru jaksuñ munapjjchistajja, uca qhuchinacaru mantapjjam sapjjeta —sasa.\nUqham suma jicjjatasinjja, yakha pakallko jupat juc'amp jan wali ñankha ajayunacampwa irptani, ucatsti jupan ucaruw mantapjje jacasiñataqui. Uca jaken sarnakäwipajj nayra jacañapat sipansa juc'amp jan waliwa. Uca quicpawa aca jan wali jakenacampejj lurasiraquini.”\n Jan ucasti, sañ muntjja cunapachatï Diosar jan uñt'irinacajj mä cunsa sacrificion loktasipjje ucqhajja, ñankha ajayunacaruw loktasipqui, janiw Diosaruti. Janiw muncti jumanacan uca ñankha ajayunacampi mayachasipjjañama. Janiw Tatitun copapampita ñankha ajayunacan copapampitjja umapcasmati, janiraquiw Tatitun mesapampita ñankha ajayunacan mesapampitsa mank'apcaraquismati.\n ñankhanacaruw yokanacapamp phuchanacapamp jiwayasajj loktapjjäna. Jan juchan jaken wilap wartapjjäna, wawanacapan wilap wartapjjäna, Canaán orak diosanacaruw wila loktapjjäna. Orakejj wilamp k'añuchataw uñjasïna,\n Jichhajj jilatanaca, ch'amañchasipjjam Tatitumpi, uqhamarac jach'a ch'amapampisa. Jarc'akasipjjam take armanactejj Diosajj churapctam ucanacampi, Supayan c'ari arunacaparu atipjañataqui. Janiw jakenac toketi nuwasctan, jan ucasti alajjpachanacanquiri ñankha ajayunac tokewa, qhitinacatejj aca ch'amac oraken munañampi apnakapqui ucanac contraw nuwastanjja.\n Ucampis yakhep judionacaw utjäna, marcat marca sariri. Ucanacasti ñankha ajayunacwa jakenacat alissupjjerïna. Jupanacasti Tatit Jesusan sutip aytasisaw ñankha ajayunacar alissuñ munapjjäna, aqham sasa —“¡Qhitittï Pablojj parlqui uca Jesusan sutiparuw sapjjsma: Mistupjjam!” sasa. Sacerdotenac taypinsti mä jilïriw utjäna, Esceva sata. Uca chachasti pakallk yokanacanïnwa, ucanacaw uqham lurapjjäna. Ucampis ñankha ajayojj jupanacarojj sänwa: “Nayajj Jesusarojj uñt'twa, uqhamarac Pablorusa. Jumanacasti ¿qhitïpjjaractasti?” sasa. Uqham sasaw ñankha ajayun mantat chachajj jupanacar thokcatäna, ucatsti wali ch'amampiw jupanacarojj nuwanokäna. Uqham nuwjatasti, sinti usuchjataraquiw jupanacajj k'alalpach uca jaken utapatjja jaltjjapjjäna.\n Diosajj janiw jupa contra juch lurir angelanacarus perdoncänti, jan ucasti infiernoruw jakontänjja, ch'amacanacaruraquiw jayti cadenanacampi ñach'antata taripäwi urutaqui. Janiraquiw Diosajj nayra jakenacarus perdoncaraquïnti, jan ucasti uca jan wali jakenacjjarojj uma juicio puriyanïna. Noé saparuquiraquiw khespiyänjja cheka arunac parlatapata, jupamp chicasti pakallkoniquiw khespiyasïnjja. Diosajj ninampiraquiw Sodoma, uqhamarac Gomorra sat marcanacarojj naqhantayänjja khellar tucuyasa, khepa urunacan jaquir jan wali jakenacan amuyt'asipjjañapataqui. Ucampis Lot chacharojj khespiyaraquïnwa suma jakëtap laycu. Uca marcan utjir jakenacan jan wali luräwinacap uñjasinsti Lot chachajj llaquisiraquïnwa. Uca asqui chachasti sapüruraquiw uca jakenacan jan wali luratanacap uñjasina, uqhamarac ist'asinsa wali llaquisirïna. Uqhampï Tatitojj wawanacapar jan walinacat khespiyañ yatejja, uqhamarac jan wali jakenacar taripäwi urutac imañsa, mutuyatäpjjañapataqui. Diosajj mutuyaniwa qhitinacatejj ñankha munañanacaparjamaqui sarasipqui ucanacarojja, Tatitun arunacaparus jan ist'apcaraquiti ucanacarusa. Ucanacasti wali munañani jan ist'asiri jakenacaraquiwa, janiraquiw alajjpacha ch'amanacarus jan wali arunacampi sañjja ajjsarapquiti.\n Ucatsti pheskëri angelaw trompetap phust'asïna, ucatsti mä warawara alajjpachat jalaktasinquir uñjta. Uca warawarasti acapach orak mankha ch'amacan llavepa catokaraquïna. Ucatsti uca ch'amac mankha jist'aräna, uca ch'amac mankhatjja mä jek'ew mistüna mä jach'a hornotjama. Uca jek'esti intsa alajjpachsa k'al ch'amact'ayäna. Uca jek'etsti t'ijut'ijunacaw misturäna, ucatsti aca orakenwa wali jalanakapjjäna. Uca t'ijut'ijunacarusti munañanïñawa churasïna cunjämtï alacrán sat lak'onacajj munañanejja uqhama. Uca t'ijut'ijunacasti janiraquiw cuna ch'ojjñanacarusa, ni kokanacarusa jan wali lurapjjañapäcänti, jan ucasti qhitinacatï Tatitun sellopampi paranacapan jan chimpt'atäpqui uca jakenacar t'akhesiyañataqui qhitanitäpjjänwa. Janiraquiw uca t'ijut'ijunacajj munañanïpcänti jaker jiwarayañataquejja, jan ucasti alekaqui pheska phajjsi t'akhesiyañataqui uscutaquïpjjänwa. Uca jakenacan t'akhesitanacapasti cunjämatï alacrán sat lak'ojj jaker achjqui uqhamänwa. Uca urunacanjja jakenacajj: Jiwaquirista, sapjjaniwa, ucampis janiw jiwjja jicjjatapcaniti. Jiwañ munapcani ucqhasa, jiwajj jupanacatjja jaltjjaniwa. Uca t'ijut'ijunacasti guerrar sarir caballonacjamänwa, p'ekenacaparojj mä kori coronampjam asjjatata, jake ajanut ajanunjamaraqui.\n Ucatsti Capernaum marcaruw puripjjäna. Samarañ urunsti Jesusajj sinagogaruw mantäna ucansti yaticharaquïnwa. Jakenacasti Jesusan yatichäwinacapatjja muspharapjjänwa, jupasti janiw kellkatanac yatichirinacjam yatichcänti, jan ucasti jach'a jilïr jakjamaw yatichäna. Sinagoga tantachasïwinsti mä ñankha ajayun mantat jakew ucancascäna. Jupasti Jesusar uñjasinjja jach'at art'äna: —¡Nazaretanquir Jesús! ¿Cuna lurañamas nanacamp utji? ¿Nanacar t'unjirit jutta? Nayajj uñt'smawa, yatiractwa jumajj Diosan Yokapätama —sasa. Jesusasti uca ñankha ajayurojj tokenokänwa: —Amuct'am, misturaquim uca jaketjja —sasa. Ñankha ajayusti uca jaketjja t'ucu usjam jupar thalayasinwa jach'at wararisina mistuwayjjäna. Uc uñjasinsti takeniw sustjasipjjäna, ucat jisct'asipjjaraquïna: —¿Cunas acajja? ¿Cuna machak yatichäwirac acasti? ¡Aca jakejj munañaniraquis ñankha ajayunacar alissuñataquisä, uqhamarac uca ñankha ajayunacampi ist'ayasiñataquisä! —sasa.\n Jacañaru irpiri thaquisti wali c'ullc'uwa, puncupas uca quicpa c'ullc'uraquiwa, juc'aniquiraquiw ucarojj mantapjje. “Amuyasipjjam qhitinacatejj: ‘Diosatwa parlta’ sasa c'arisisa sarnakapqui ucanacatjja. Jupanacasti ovejanacar uñtataw jumanacan ucarojj jutapjje, ucampis chuymapanjja ñankha lunthat kamakenacawa. Jumanacajj luräwinacap tokew uñt'apjjasma, yatipjjtawa janiw ina ch'aphinacatjja uvajj apthapisquiti, ni higos alek ch'aphirar kokatjja apthapiscaraquispati. Take suma kokajja suma achunacwa achu, jan suma kokanacasti uca quicpa jan wali achunacaracwa achuraqui. Suma kokasti janiw jan wali achunacjja achcaspati, janiraquiw jan wali kokas suma achunacjja achcaraquispati. Take jan wali achuri kokajja phat'anucutäñapawa, ucatsti ninar phichhantatäñaparaquiwa. Uqhamasti jumanacajj luräwinacap tokew uñt'apjjäta.\n Uqhamasti Jesusajj Galileanquiri Capernaúm sat marcaruw sarjjäna; purjjasinsti samarañ uruna jakenacar yatichañaruw uchasi. Jupanacasti Jesusan arunacap ist'asinjja wal muspharapjjäna, jupasti jach'a jilïr jakjamaw yatichäna. Sinagogansti mä ñankha ajayun mantat jakew ucancascaraquïna; ñankha ajayusti jach'atwa art'i: —¡Jaytapjjeta! Nazaretanquir Jesús, ¿cuna lurañamas nanacamp utji? ¿Tucjirit jutapjjesta? Nayajj uñt'smawa, yatiractwa jumajj Diosan Yokapätama —sasa. Jesusasti ñankha ajayurojj aqham sasaw tokenokäna: —¡Amuct'am, aca jaketsti mistum! —sasa. Ucapachaw ñankha ajayojj uca jake jupanac nayrakataru jaktasin mistuwayjje, jan cun usuchasa. Takeniraquiw sustjasipjjäna, ucatsti jupanaccamaw parlarasipjjaraquïna: —Acajj ¿cuna arunacasa? ¡Aca jakejj munañapampi ch'amapampejj ñankha ajayunacarojj ‘Mistum’ sañapampejj alissuquiraquisä! —sasa. Take ucsa tokenacansti Jesusjjat parlasircamaquïnwa. Sinagogat mistjjasinsti Jesusajj Simonan utaparuw mantäna. Simonan taycch'ipasti wali calenturampi usutäscänwa, ucatwa Jesusarojj kollt'añapatac achict'apjje. Jesusasti jupa toker alt'asinwa uca usuparojj tokenoke, ucatsti ucspachaw calenturapajj sarakjjäna. Ucapacharaquiw jupajj sayt'asi, ucat jupanacarojj sirviñ kalltäna. Inti jalantarusti takeniraquiw cunayman usutanacaru Jesusan ucarojj apanipjjaraquïna. Jupasti sapakat mayniruw amparapampi lokjjatasin, waliptayäna. Walja usutanacataracwa ñankha ajayunacajj mistjjapjjäna aqham arnakt'asisa: —¡Jumajj Diosan Yokapätawa! —sasa. Ucampis Jesusajj tokenokänwa uca ñankha ajayunacarojja. Uqhamasti janiw jupanacarojj arsuycänti, jupanacajj jupan Cristötapa yatipjjatap laycu.\n Wawanaca, awquimaru taycamaru ist'apjjam, Tatitur munasina. Acawa chekapajja. Bendicitäñatac arsuta nayrïri jach'a camachejja acawa: “Awquimar taycamar jach'añcham, cusisitäñamataqui, uqhamarac jaya maranac aca oraken jacañamataqui.” Uqhamarac awquinaca, jumanacajj wawanacamarojj jan colerayapjjamti, jan ucasti chekapar yatichasina sum uywapjjam, Tatitur iyawsapjjañapataqui. Sirvirinaca, jumanacajj aca orakenjja uywirinacamaru ist'apjjam, ajjsarañampi uqhamarac cheka cancañampi, Cristotaquis lurapcasma uqhama. Irnakcasinsti, jan uywirimajj uñch'uquipctam ucqhaqui lurapcamti, uqhamat jupanacampi sumat uñt'ayasiñataqui, jan ucasti Cristoru sirvirinacjama, Diosan munañap take chuymamp lurapjjam. Take chuymampi irnakapjjam, Tatitutacjama, jan jaketacjamajja. Sapa maynis yatjjapjjtawa, esclavosa, khespitasa, asqui luratanacapatjamwa Tatitutjja catokapjjani. Uqhamarac uywirinaca, jumanacajj uca pachparaqui sum uñjapjjam sirvirinacamarojj, jan ajjsarañanac churasa. Amtasipjjam, jumanacasa, jupanacasa alajjpachanquir Tatitunquirinacäpjjtawa, jupajj janiw jakenacjja yakha yakha uñjquiti. Jichhajj jilatanaca, ch'amañchasipjjam Tatitumpi, uqhamarac jach'a ch'amapampisa. Jarc'akasipjjam take armanactejj Diosajj churapctam ucanacampi, Supayan c'ari arunacaparu atipjañataqui. Janiw jakenac toketi nuwasctan, jan ucasti alajjpachanacanquiri ñankha ajayunac tokewa, qhitinacatejj aca ch'amac oraken munañampi apnakapqui ucanac contraw nuwastanjja. Uqhamajj catjjarupjjam kawkha armanactejj Diosajj churapctam ucanaca, uqhamat jan wali urun atipjapjjañamataqui, uqham lurasinsti juc'amp ch'amani sayt'apjjañamataqui. Ch'amani sayt'asipjjam, cheka cancañampi wac'antata, ucatsti cheka sarnakañampi imt'atäpjjaraquim cunjämtejj mä soldadojj armadurampi pechopat imt'asquejj uqhama. Sumancañ arunac parlañatac waquichasipjjam, cunjämtejj mä soldadojj waquichasi zapato uscusisinjja uqhama. Ucatsipansa, iyawsañanacamajj mä escudjamäpan, Supayan akquir flechanacapat jarc'akasiñataqui. Khespiyasiñampisti mä cascompjam p'eker uscusipjjam, Diosan arupsti catjjarupjjaraquim mä espadar uñtata cuntejj Kollan Ajayojj churapctam uca. Acanacsti oracionampipuni lurapjjam, Diosar mayisina Kollan Ajayu toke. Uc lurañataquisti janc'aquïpjjam, jan pächasisa, uqhamarac take qhitinacatejj Diosancapqui ucanacataquis Diosatjj mayipjjaraquim.


“Usur atipjas jakirinaka” Cuba markana: Mä aski qillqäwi\nLuis Trelles uka jaqix mä jakaw uñist’aystu, Cuba, Pinar del Rio uka qullayasiñ utanx kunjams VIH/SIDA usumpix pä jaqinakax jakanipxi, akax Global Voices ukhamarak Radio...\n30 qasäwi phaxsi 2015\nQillqiri Ndesanjo Macha · África Subsahariana\nQillqiri Joey Ayoub · Medio Oriente & Norte África\nGaza - Franja markanx mä qulliriw janchit usut wawanakatak mä yatiqañ uta lurañ yant’i.\nArgentina markax leyenda ukan “Malvina-nakax Argentina markankiriw” sasin apnaqasiñapatakiw mä Kamach apsuwayapxi\nArgetina markax mä kamachi wakt’ayawayi, k’añaskunakan leyenda "Malvina-nakax Argentina markankiriwa" sasin uñt’ayapxañapataki, isla uksankirinakax argentina markan wiphalap laphapiyapxañapx janiw munapkiti. mayiwayapxiw jan Argentinan banderapa laphiñapataki...\nQillqiri El Churo · Latin America\nEcuador markatpach, uñt’añani Sarayaku markaru, kawkir markatix jan thakhinak munki ukampirus internet uka munapxiwa.\n15 taypi sata phaxsi 2014\nQillqiri Tlanonotsalistli · Latin America\nChile: markanx mä atentadow walja usuchjatanak jaytawayi\nMä atentadox kimsaqallq usuchjatanak estación Escuela Militar tuqin jaytawayi, aka atentadox capital chilena markanatänawa. Ukhamarakiw ministro secretario general de Gobierno, Alvaro Elizalde jupax, mä acto...\nQillqiri Kevin Rothrock · Europa Central y del Este\nMä machaq isla Yadua marka\nQillqiri Josefa Ravuso · Oceanía\nKawkir markatix ciclon Evan ukamp apatakatan ukan pruyiktupax qhipaqtataw jiqhatasitäna. Jichhax utt'ayasxatapatx wasitatw nayrar sartayasiski.\n16 anata phaxsi 2014\n14 anata phaxsi 2014\nQillqiri Gabriela Garcia Calderon Orbe · Enlace · Latin America


Efesios 6 - Holy Bible [Aymara Bible 1997] - (Efe 6)\nWawanaca, awquimaru taycamaru ist'apjjam, Tatitur munasina. Acawa chekapajja.\ncusisitäñamataqui, uqhamarac jaya maranac aca oraken jacañamataqui.”\nSirvirinaca, jumanacajj aca orakenjja uywirinacamaru ist'apjjam, ajjsarañampi uqhamarac cheka cancañampi, Cristotaquis lurapcasma uqhama.\nIrnakcasinsti, jan uywirimajj uñch'uquipctam ucqhaqui lurapcamti, uqhamat jupanacampi sumat uñt'ayasiñataqui, jan ucasti Cristoru sirvirinacjama, Diosan munañap take chuymamp lurapjjam.\nTake chuymampi irnakapjjam, Tatitutacjama, jan jaketacjamajja.\nSapa maynis yatjjapjjtawa, esclavosa, khespitasa, asqui luratanacapatjamwa Tatitutjja catokapjjani.\nUqhamarac uywirinaca, jumanacajj uca pachparaqui sum uñjapjjam sirvirinacamarojj, jan ajjsarañanac churasa. Amtasipjjam, jumanacasa, jupanacasa alajjpachanquir Tatitunquirinacäpjjtawa, jupajj janiw jakenacjja yakha yakha uñjquiti.\nJarc'akasipjjam take armanactejj Diosajj churapctam ucanacampi, Supayan c'ari arunacaparu atipjañataqui.\nUqhamajj catjjarupjjam kawkha armanactejj Diosajj churapctam ucanaca, uqhamat jan wali urun atipjapjjañamataqui, uqham lurasinsti juc'amp ch'amani sayt'apjjañamataqui.\nCh'amani sayt'asipjjam, cheka cancañampi wac'antata, ucatsti cheka sarnakañampi imt'atäpjjaraquim cunjämtejj mä soldadojj armadurampi pechopat imt'asquejj uqhama.\nSumancañ arunac parlañatac waquichasipjjam, cunjämtejj mä soldadojj waquichasi zapato uscusisinjja uqhama.\nUcatsipansa, iyawsañanacamajj mä escudjamäpan, Supayan akquir flechanacapat jarc'akasiñataqui.\nKhespiyasiñampisti mä cascompjam p'eker uscusipjjam, Diosan arupsti catjjarupjjaraquim mä espadar uñtata cuntejj Kollan Ajayojj churapctam uca.\nAcanacsti oracionampipuni lurapjjam, Diosar mayisina Kollan Ajayu toke. Uc lurañataquisti janc'aquïpjjam, jan pächasisa, uqhamarac take qhitinacatejj Diosancapqui ucanacataquis Diosatjj mayipjjaraquim.\nNayataquis Diosatjja mayipjjaraquim, parlcta ucapach Diosajj nayar arunac churañapataqui, uqhamat take ch'amampi parlañajjataqui, imantatäqui uca khespiyasiñ arunac mayninacar yatiyasa.\nDiosajj nayarojj aca arunacatjja mä uñt'ayiritjamwa qhititu, ucataracwa jichhas preso catuntatäsctjja. Diosat mayipjjam, nayajj cunjämtejj take ch'amampi aca arunac parlañajjäqui uqham parlañajjataqui.\nTatitun irnakäwipan wal yanapasir munat Tíquico jilatasaw nayjjat take yatiyäwinac yatiyapjjätam, uqhamarac cunanactejj lurctjja ucanacsa.\nUcataquiw qhitanta, cunjämäsipctejj uc jumanacaru yatiyañapataqui, uqhamat juc'amp jumanacaru ch'amañchañataqui.\nDios Awquisa, Tatit Jesucristosa jumanacarojj sumancaña, munasiña, uqhamarac iyawsañsa churpan.\nDiosajj bendispan qhitinacatejj Tatit Jesucristosaru jan pächasisa munapqui ucanacarusa.


Global Voices Aymarata » Video: Waynanakaxa Uraqpachanwa Mä Ratunakwa Arst’asipxi · Global Voices Aymarata » Print\nJaqukipäw uñt'ayata/apkatata 22 Jallu qallta phaxsi 2009 23:30 GMT 1\t · Qillqiri Juliana Rincón Parra Jaqukipiri Edwin Quispe\nCategoria-naka: África Subsahariana, Asia Central & Cáucaso, Asia del Sur, Caribbean, Europa Central y del Este, Antigua y Barbuda, Bangladesh, Mongolia, Níger, Polonia, Arte y Cultura, Cine, Citizen Media, Educación, Human Rights, Juventud\nAmtawi OneMinutesJr [en]  12 ukhamaraki 20 maranakani waynanakaruxa oraqpachanwa churi jupanakan arst’asiñapataki parlaña, yatiqaña churawinaka jinchu tuqi nayratuqi ukat yatiyañataki qurpa tuqi, laxranaka jayanqirinakaruxa nayrampi uñjaña tuqi mä ratunaki\nAka amtawixa OneMinutesJr uñstiwa mä ch’amanchasiwi tuqita aka European Cultural Foundation [en] , la One Minutes Jr. Foundation [en]  y Unicef [es] uka tuqinakampi mayniri tamachasirinakjama. Aka sitio web tuqixa, jumax uñjasmawa wali jaya maranakata aka video tuqi uñañchawinaka mä ratunaki yatiyawinaka taqi kasta markata, mayanakaxa jaqinakan apayatawa, yaqhanakasti yatichaminakat tuqi [en]  jiqxatatarakiwa kunalaykutix waynanakaru yatichatawa lurawinaka qillqaña, uñta imañanaka ukhamaraki qhanstayaña amuyunaka panka tuqi.\nAka uñta imatanakaxa uñtasiwa waynanakan lurawinakaparu, amuyunakaparu kawkhatsaya jutappan, jupanakan jakawinakapwa uñicht’ayistu. Kunjamatixa aka Polonia, Ludmila Kierczak  ukhanakatpachwa luranipxi qhanañchasa qhitis jupaxa uka. Uñta imata uñtañataki, jumax mä clik uka aynachaxa tuqiru que lleva al sitio de OneMinutesJr .\nBangladesh, Mobasshera Tarannum Adiba jamuqata mä kasta pä qhanañchawinxa la Convención por los Derechos del Niño [es] . Uñtaña imatanxa, I want Freedom (nayax muntwa jakasiña) , jupax uñañchayiwa 12 artikuluna: wawanakax imaqat kamachiniwa jupanakan amuyunakap uñicht’ayañataki ukhamaraki uka arunakapax yaqatañapawa ukhamaraki art. 16 sarakiwa taqini wawanakaw imantat kamachinakani.\nMongoliatpacha, Tuvdenjamts (Tuvden) Altankhyag ilustra  ukhanakatpachwa sanipxi wawanakax imantat qamachiniwa jupanakan jakawinakapata:\nJutiri waraqat jamuqaxa, Simone Tonge de Antigua y Barbuda, lurt’awayiwa jupan arst’asiwipata jan kuna tuwaqawimpi mä maxtall tawaqun arunakapawa .\nIbrahim Ide de Níger uñicht’ayiwa wawanakan imantat kamachinakapa jupanakax mä awki taykaniñapawa munasiña ukhamaraki imañapaw wawanakan kamachinakapa With or Without (ukampisa jan ukampisa) :\nJumatix juk’amp waraqat jamuqanakxa uñakipt’añ munsta mä ratunakwa uñjasmaxa TheOneMinutesJr.org  akirinsa uñjarakismawa Canal en Youtube de UNICEF One Minutes Jr.  Walxa waraqat jamuqanakwa uñxasmaxa mä ratunaki akaxa waynanakan uñañchayatawa aka imatat qamachinakax wawanak tuqita.\nURL to article: https://aym.globalvoices.org/2009/12/184\n OneMinutesJr [en]: http://www.theoneminutesjr.org/\n European Cultural Foundation [en]: http://www.eurocult.org/\n One Minutes Jr. Foundation [en]: http://www.theoneminutes.org/\n Unicef [es]: http://www.unicef.org/spanish/\n yatichaminakat tuqi [en]: http://www.theoneminutesjr.org/?thisarticle=174\n Polonia, Ludmila Kierczak: http://www.theoneminutesjr.org/?thissection_id=10&movie_id=200900283&series_id=30\n la Convención por los Derechos del Niño [es]: http://es.wikipedia.org/wiki/Convención_sobre_los_Derechos_del_Niño\n I want Freedom (nayax muntwa jakasiña): http://www.youtube.com/watch?v=xyC8avD4Xlg\n Tuvdenjamts (Tuvden) Altankhyag ilustra: http://www.youtube.com/watch?v=cZM87XL71jk\n maxtall tawaqun arunakapawa: http://www.youtube.com/watch?v=QnBwfX9EtA0\n With or Without (ukampisa jan ukampisa): http://www.youtube.com/watch?v=8QiDCP5l2x8\n Canal en Youtube de UNICEF One Minutes Jr.: http://www.youtube.com/user/UNICEFoneminutesjr


Wayn tawaqonaka, Jehová Diosajj kusisita jakasipjjañamwa muni | Congregacionan yatjjatañataki\nYatiyañataki (congregacionan yatjjatañataki) | Diciembre 2018\n¿Kuna arutsa liytʼäta? Afrikáans Albanés Alemania markan amparamp parlirinakataki Alemán Alemán bajo Altaico Aluro Amis Amárico Angola markan amparamp parlirinakataki Argentina markan amparamp parlirinakataki Armenio Australia markan amparamp parlirinakataki Aymara Azerí Azerí (alfabeto cirílico) Bashkir Bassa (Camerún) Becol Bengalí Birmano Bolivia markan amparamp parlirinakataki Boulou Brasil markan amparamp parlirinakataki Búlgaro Caboverdés Cakchiquel occidental Catalán Cebuano Checo Chichewa Chile markan amparamp parlirinakataki China markan amparamp parlirinakataki Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chol Chuvash Cibemba Cingalés Citonga Colombia markan amparamp parlirinakataki Congo Corea markan amparamp parlirinakataki Coreano Costa Rica markan amparamp parlirinakataki Criollo guadalupeño Criollo haitiano Criollo inglés de Belice Croata Cuba markan amparamp parlirinakataki Damara Dangme Danés Digor Diula Duala Ecuador markan amparamp parlirinakataki Edo Efik Embunda Endebele Endonga Enzema Eslovaco Eslovaquia markan amparamp parlirinakataki Esloveno España markan amparamp parlirinakataki Español Estados Unidos markan amparamp parlirinakataki Estonio Ewé Filipinas markan amparamp parlirinakataki Finlandia markan amparamp parlirinakataki Finlandés Fiyiano Fon Francia markan amparamp parlirinakataki Francés Ga Garífuna Georgiano Gran Bretaña markan amparamp parlirinakataki Grecia markan amparamp parlirinakataki Griego Guaraní Guatemala markan amparamp parlirinakataki Gujarati Gun Hausa Hebreo Herero Hiligaynon Hindi Hiri motu Holandés Honduras markan amparamp parlirinakataki Hungaria markan amparamp parlirinakataki Húngaro Ibanag Ibo Ilocano India markan amparamp parlirinakataki Indonesia markan amparamp parlirinakataki Indonesio Inglés Ishan Islandés Isoko Italia markan amparamp parlirinakataki Italiano Japonés Japón markan amparamp parlirinakataki Kabiye Kannada Kaonde Kekchí Kenia markan amparamp parlirinakataki Kikamba Kikuyu Kiluba Kiniaruanda Kirguís Kiribatiano Kirundi Kisonge Kurdo Kurdo (alfabeto latino) Kurdo kurmanyí del Cáucaso Kwangalí Kwanyama Kyangonde Lengua de señas salvadoreña Lenguaje de señas zambiano Letón Lingala Lituano Luganda Lunda Luo Luvale Macedonio Malawi markan amparamp parlirinakataki Malayo Malayálam Malgache Mam Mambue-Lungu Maratí Marshalés Maya Mazateco de Huautla Mingreliano Mixe del norte Mixteco (Guerrero) Mongol Moré Motu Mozambique markan amparamp parlirinakataki México markan amparamp parlirinakataki Ndebele (Zimbabue) Nepalés Ngäbere (o guaymí) Nicaragua markan amparamp parlirinakataki Noruego Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Okpe Oromo Osético Otetela Panamá markan amparamp parlirinakataki Pangasinán Panjabí Papiamento (Curazao) Paraguay markan amparamp parlirinakataki Persa Perú markan amparamp parlirinakataki Pidgin (oeste de África) Pidgin de las islas Salomón Polaco Polonia markan amparamp parlirinakataki Ponapés Portugal markan amparamp parlirinakataki Portugués de Brasil Portugués europeo Purépecha Quebec markan amparamp parlirinakataki Quechua (Ancash) Quechua boliviano República Checa markan amparamp parlirinakataki Rumania markan amparamp parlirinakataki Rumano Rusia markan amparamp parlirinakataki Ruso Samoano Sango Sepedi Sepulana Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sueco Swajili (Congo) Tagalo Tai Taiwan markan amparamp parlirinakataki Tamil Tayik Telugu Tetun Dili Tigriña Tivo Tlapaneco Tojolabal Tok pisin Tongano Totonaco Tseltal Tshiluba Tsonga Tsotsil Tsuana Tumbuka Turco Turcomano Tuvaluano Twi Tártaro Ucraniano Uhobo Uzbeko Uzbeko (alfabeto latino) Vendal Venezuela markan amparamp parlirinakataki Vietnamita Waray-Waray Wolaita Xhosa Yao Yoruba Zandé Zapoteco (Istmo) Zimbabue markan amparamp parlirinakataki Zulú Árabe Ñanya\nWayn tawaqonaka, Jehová Diosajj kusisita jakasipjjañamwa muni\n“[Diosaw] taqe kunatï kusisiykistu ukanak walja churistu” (1 TIM. 6:17).\nCANCIÓN: 135, 39\n“[Jehová Dios] contrajja janiw yatiñasa kunäjjeti” sasajj ¿kunatsa sissna?\n¿Kunatsa Diosat yatjjatañajj jumatak wali wakiskirïñapa?\n¿Kunanaksa Jehová Diosajj churaraktam, ukat kunsa ukanakat amuyta?\n1, 2. Kunsa jakäwimampi luräta uk janïr amtkasajja, ¿kunatsa Jehová Diosar istʼañamajj wakisi? (Aka paginankir fotonak uñjjattʼäta).\nJUMATÏ waynästa jan ukajj tawaqöstajja, kunsa jutïrin lurasma uka toqet walja ewjjtʼanakwa katoqpachäta. Inas yatichirinakamasa, kuna profesionsa ajllisma uka toqet amuytʼayirinakasa jan ukajj yaqhanakas akham sasin chʼamañchapjjeristam: ‘Walja qollqe ganañatakejj mä suma profesionanïñamawa’ sasa. Ukampis Jehová Diosajja, janiw ukham lurañam munkiti. Antisas colegion sum yateqañam muni, ukhamat colegiot mistjjasajj ukampi yanaptʼasisa jakañamataki (Col. 3:23). Ukampis kunsa jakäwimampi luräta uk janïr amtkasajja, yatichäwiparjam lurañamatakiw Diosajj chʼamañchtam. Ukanakaw kunsa aka qhepa urunakan lurañam muni uk amuyañatak yanaptʼätam (Mat. 24:14).\n2 Kunas jutïrin pasani taqe ukanakjja, Jehová Diosajj sum yati, akapachan niya tukjatäñapsa yatirakiwa uk janiw armañamäkiti (Is. 46:10; Mat. 24:3, 36). Yamas Jupajj sumwa uñtʼistu. Kunanakas kusisiyistaspa, kunanakas janiraki ukanaksa yatirakiwa. Ukatwa kuntï jaqenakajj ewjjtʼapktam ukanakat yaqhepajj waljamäkchisa, jan Bibliarjamäkchi ukajj janiw walïkiti (Prov. 19:21).\n‘DIOS CONTRAJJ JANIW YATIÑAS KUNÄJJETI’\n3, 4. Adanasa Evasa jupanakat jutir wawanakas jan wali ewjjtʼar istʼapjjatapat ¿kunjamansa uñjasipjjäna?\n3 Nayra tiempotpachaw jan wali ewjjtʼanakajj utjäna. Nayraqatajja, Supayaw jaqenakarojj jan wali ewjjtʼanak churäna. Evarojja, esposomampitï munañanakamarjam jakapjjäta ukhajj jukʼamp kusisitäpjjätawa sasaw säna (Gén. 3:1-6). Cheqas Supayajj jupa pachpatakwa llakisïna. Adanasa, Evasa, jupanakat jutir wawanakas Diosar istʼañat sipansa juparu istʼapjjaspa, servipjjaspa ukwa Supayajj munäna. Ukampis Supayajj janiw jupanakatak kuns lurkänti. Antisas Jehová Diosaw chacha warmjam sum jakasiñsa, mä suma jardinsa, jan juchani cuerpsa wiñay jakasipjjañapatak churäna.\n4 Ukampis Adanampi Evampejj janiw Diosar istʼapkänti, ukatwa Jupampejj jan sum apasjjapjjänti. Ukham jan istʼasipjjatapatjja, jan walinakanwa uñjasipjjäna. Chuymankipstasajj jiwjjapjjänwa, kunjamtï khuchoqat mä panqarajj wañsusin jiwjje ukhama. Wawanakapas ukhamarakiw uka jucha laykojj tʼaqesipjje (Rom. 5:12). Ukham jan walinakan uñjaskasasa, jilaparte jaqenakajj janiw Diosar istʼapkiti, munañaparjamakiw sarnaqasipki (Efes. 2:1-3). ¿Ukham sarnaqasajj kuna jan walinakansa uñjasipjje? Bibliajj “[Jehová Dios] contrajja janiw yatiñasa kunäjjeti” sasaw qhanañchi. Mä arunjja, Diosan arunakap contra ewjjanakajj inamayakiwa (Prov. 21:30, Aymar Biblia).\n5. 1) ¿Kunsa Jehová Diosajj yatïna? 2) Ukajj cheqapuniw phoqasïna sasajj ¿kunatsa sissna?\n5 Ukampis Jehová Diosajja, kunjamsa yaqhepanakajj Juparu uñtʼasin servipjjani uk yatïnwa, jupanakat walja wayn tawaqonakaw ukham lurapjjañapäna (Sal. 103:17, 18; 110:3, NM). Diosajj wali valoranitwa jupanakar uñji. Inas jumajj ukanakat maynïrïsta. Cheqas Diosan walja bendicionanakapwa katoqpachäta, kusisitaw jakasirakpachäta (1 Tim. 6:17; Prov. 10:22). Ukanakat jichhajj pusi uñjañäni: Diosat yatjjatañatak yanaptʼanaka, suma amigonak jikjjataña, kunatï kusisiykistaspa ukanak lurañ amtaña, cheqpach libre jakasiña.\nJUPAT YATJJATAÑATAKIW DIOSAJJ YANAPTʼTAM\n6. ¿Kunatsa Diosat yatjjatañamajj wakisi, ukat kunjamsa Jehová Diosajj yanaptʼtamjja?\n6 Animalanakat sipansa Diosat yatjjatañwa jaqenakajj muntanjja, ukatakejj Jehová Dios sapakiw yanaptʼistaspa (Mat. 4:4). Arunakapar istʼtan ukhajja, yatiñanïtasa amuytʼasirïtaswa uñachtʼaytanjja, kusisitaw jakasiraktanjja. Jesusajj akham sänwa: “Kusisiñanïpjjew Diosat yatjjatañajj kunja wakiskirisa uk amuyasirinakajja” sasa (Mat. 5:3). Diosajj Arup toqew Jupat yatjjatañamatak yanaptʼtam, ‘suma phoqeri amuyasir esclavop’ toqes Jupat jukʼamp yatjjatañatak walja yanaptʼanakwa churtam (Mat. 24:45; Is. 65:13, 14).\n7. Diosajj jupat yatjjatañatak churkistu ukanakat yatjjatañajj ¿kunjamsa yanaptʼätam?\n7 Diosajj jupat yatjjatañatak yanaptʼanak churkistu ukajja, yatiñanïñataki, suma amuytʼasirïñatakiw yanaptʼätam, ukaw kunayman toqet jarkʼaqätam (Proverbios 2:10-14 liytʼañataki). Sañäni, Diosajj janiw utjkiti sasin yatichapki ukajj kʼarïtapa, jan ukajj walja qollqenïsa, yänakanïsakiw kusisita jakassna sasin yatichapki ukanakajj kʼarïtap amuyañatakiw yanaptʼätam. Ukatjja, kunatï jan walïki ukanak jan munañataki, kunatï jan waltʼaykiristam ukanakar jan yatintañatakis yanaptʼarakïtamwa. Ukhamajj yatiñanïñataki, amuytʼasirïñatakiw chʼamachasiñama. Ukhamatwa qhawqsa Jehová Diosajj munastam, jumar yanaptʼañ munatapsa juma pachpa amuyarakïta (Sal. 34:8; Is. 48:17, 18).\n8. Jichhatï Jehová Diosar jukʼamp jakʼachasïta ukhajja, ¿kunjamsa ukajj jutïrin yanaptʼätam?\n8 Akat mä jukʼa tiemporojja, Supayan apnaqat akapachajj qʼala tukjatäniwa, ukapachajj Jehová Dios sapakiw jarkʼaqestani. Inas jan kuna manqʼañani uñjaschiñäni, ukhajj ‘Diosaw manqʼa churitani’ sasin confiyañajj wali wakiskirïniwa (Hab. 3:2, 12-19). Ukhamajja, Jehová Dios Awkisarojj jichhaw jakʼachasiñama, jukʼampi confiyañsa yateqañamaraki (2 Ped. 2:9). Ukham luräta ukhajj kuna jan walinsa uñjaskchïtajja, David reyjamarakiw akham säta: “Nayajj Tatitump chikapuniw sarnaqaskta, jupaw kupëjjajjanki, janiw kunas tinkuykitaniti” sasa (Sal. 16:8).\nJEHOVÁ DIOSAJJ SUMA AMIGONAKWA CHURTAMJJA\n9. 1) Kuntï Juan 6:44 texton siski ukarjamajja, ¿kunsa Jehová Diosajj luri? 2) ¿Kunatsa Testigonakar uñtʼañajj mä suma bendicionajja?\n9 Diosar jan servir mä jaqer uñtʼta ukhajj ¿qhawqsa jupat yatta? Cheqas mä jukʼakwa yatisma. Inas sutipa kunjam uñnaqtʼanisa ukak yatchisma. Ukampis mä Testigor uñtʼta ukhajj janiw ukhamäkiti, jukʼampinakwa yattajja. Sañäni, Jehová Diosar wal munasitapa, suma chuymanïtapa, Diosajj markapar jawsatapwa yattajja (Juan 6:44 liytʼañataki). Jupajj yaqha markatäkchisa, yaqha costumbrenïkchisa, yaqha kasta jañchinïkchisa, waljanakwa jupat yattajja, jupas ukhamarakiw jumat yati.\nJehová Diosajj suma amigonakanïñaswa muni, Jupar jukʼamp serviñ amtañaswa munaraki. (Párrafos 9-12).\n10, 11. Jehová Diosan servirinakapajj ¿kunansa niya pachpätanjja, ukat kunjamsa ukajj yanaptʼistu?\n10 Jupajj yaqha arsa parlkchejja, kuntï Diosajj yatichkistu uka ‘qʼoma aru’ jumjam parlatapwa jankʼaki amuyta (Sof. 3:9). Mä arunjja, jupasa jumasa, Jehová Diosaruw servipjjta, Biblian yatichäwiparjamaw sarnaqapjjta, jutïr urun sum jakasiñsa suyapjjaraktawa. Uk yatiñajja, wali wakiskiriwa ukaw jupar confiyañatakisa, jupampi walja tiempo sum apasiñatakis yanaptʼiristamjja.\n11 Jehová Diosaru servisajj suma amigonakanïtawa, janiw ukham amigonakajj utjkaspati. Janis taqenirojj uñtʼkstajja, aka oraqpachanwa amigonakamajj utji. ¿Diosar jan servirinakajj ukham amigonïpjjew sasmati?\nJUPAR JUKʼAMP SERVIÑATAKIW DIOSAJJ CHʼAMAÑCHTAM\n12. ¿Kunanak lurañsa Jehová Diosar jukʼampi serviñatakejj amtasma?\n12 (Eclesiastés 11:9-12:1 liytʼañataki). ¿Diosar jukʼamp serviñti amtaskta? Inas Biblia sapüru liyiñataki, tantachäwinakan jukʼamp arstʼañataki jan ukajj jukʼamp sum yatiyañatak chʼamachasisksta. Ukham chʼamachasisin jukʼamp sum luratamatsa, jan ukajj walik ukham lurtajja sasin sapjjtam ukhas ¿kunjamakis jikjjatasta? Cheqas kusispachätawa. Jesusat yateqasisaw munañam lurañat sipansa Diosan munañap luraskta, ukajj wali wakiskiriwa (Sal. 40:8; Prov. 27:11, NM).\n13. Kunatï akapachan utjki uk thaqañat sipansa, ¿kunatsa Jehová Diosar servisajj jukʼamp kusisitätanjja?\n13 Jumatï Jehová Diosar jukʼamp serviñataki chʼamachasïtajja, kusisitaw jakasïta, mä amtampiw jakasirakïta. Apóstol Pablojj akham sänwa: “Suma thurtʼatäpjjam, suma saytʼatäpjjarakim, Tatitur serviñansa walpun trabajipjjam. Jumanakajj yatipjjtawa, Tatitur servipjjatamajj janiw inamayäkiti” sasa (1 Cor. 15:58). Walja jaqenakajj qollqe jikjjatañataki, wali uñtʼatäñataki ukat yaqha ukhamanak jikjjatañatakiw chʼamachasipjje, ukampis janiw cheqpach kusisitäpkiti (Luc. 9:25). Kunjamtï jichhajj yatjjatkañänejja, Salomón reyis taqe ukanak jikjjatasajj janiw kusisitäkänti (Rom. 15:4).\n14. Salomón reyejj kuntï lurkäna ukat ¿kunsa yateqasma?\n14 Salomón reyejj munañani wali qamiri ukhamänwa, kuntï munkäna taqe ukanak jikjjatasajj kunjamsa jakasispa ukwa yatiñ munäna (Ecl. 2:1-10). Ukatwa utanak utachasïna, suma jardinanaka, parquenak lurayasïna, mä arunjja kuntï munkäna ukanakwa lurayasïna. ¿Uk lurasajj kusisitänti? Jupa pachpaw taqe ukanak jikjjatasajj inamayakïtapa, thayarusa katthapï sisksna ukhamakïtap amuyasïna (Ecl. 2:11). ¿Kunsa jupat yateqasisma?\n15. ¿Kunatsa Jehová Diosar confiyañamajj wakisi, ukat Salmo 32:8 qellqatarjamajj kunjamsa ukajj yanaptʼätam?\n15 Yaqhepajja, jan walir purisakiw kunas wali kunas jan walïki uk yateqapjje. Ukampis Jehová Diosajj janiw ukham yateqañam munkiti, ukatwa Jupar istʼañam muni. Ukatakejj Juparuw confiyañama. Jupar confiyas taqe kuns luräta ukhajj janipuniw arrepentiskätati. ‘Diosajj janipuniw luratanakamatsa ni sutipar munasitamatsa armaskaniti’ (Heb. 6:10). Ukhamajj Jupar jukʼamp confiyañataki chʼamachasim. Ukhamatwa kuntï Diosajj sisktam ukajj juman askimatakïtap amuyäta (Salmo 32:8 liytʼañataki).\nJEHOVÁ DIOSAJJ CHEQPACH LIBRE JAKASIÑWA CHURTAMJJA\n16. ¿Kunatsa libre jakasiñar wali valoranit uñjañasa, ukat kunatsa wali amuyumpi sarnaqañasa?\n16 Apóstol Pablojj akham sänwa: “Kawkjantï Jehová Diosan espiritupajj utjki ukanjja, libre jakasiñaw utji” sasa (2 Cor. 3:17). Cheqas Diosajj libre jakasiñar wal munasi, jiwasarus libre jakasiñ munirwa lurarakistu. Ukampis sum sarnaqañamwa muni, ukhamat jan walinakar jan purtʼasiñamataki. Inas jumajj pornografía uñchʼukiri, qʼañu juchanak luriri, jiwañar aptʼirjam anatañanak anatiri, drogasiri jan ukajj alcohol umiri wayn tawaqonakar uñtʼsta. Ukanak lurasajj inas mä rato kusisipjjchi. Ukampis qhepatjja, jan walinakanwa uñjasipjje. Sañäni, ukanakaruw yatintapjje, usuntapjjewa, jiwañar kunaw puripjje (Gál. 6:7, 8). Jupanakajj libres jakasipkaspa ukhamwa amuyasipjje, ukampis janiw ukhamäkiti (Tito 3:3).\n17, 18. 1) ¿Kunatsa Jehová Diosar istʼasajj librew jakassna sasajj sissna? 2) Jichha tiempon jakir jaqenakat sipansa, ¿kunjamansa Adanampi Evampejj qalltan libre jakasipjjäna?\n17 Ukampis Diosar istʼañajj wal yanaptʼistu. Usunakatsa jarkʼaqestuwa, cheqpachapuniw libre jakasiraktanjja (Sal. 19:7-11). Jumatï Jehová Diosan leyinakaparjam sarnaqäta, yatichäwinakaparjam luräta ukhajja, Jehová Diosasa, awk taykamas suma amtaruw purini sasaw confiyapjjätam. Cheqas Jupat jan jitheqtas servirinakaparojj Jehová Diosajj cheqpach libre jakasiñ churañwa muni. Biblianjja, uka kasta jakañarojj ‘Diosan wawanakapjam libre jakasiña’ sasaw qhanañchi (Rom. 8:21).\n18 Adanampi Evampejj ukhamwa qalltan jakasipjjäna. ¿Kunanakatsa Diosajj Edén jardinan jarkʼäna? Mä qoqan achup janiw manqʼapjjätati sasakiw säna, janiw taqe kunat jarkʼkänti (Gén. 2:9, 17). Uka ley churasajj ¿jan sinttʼasirïtapti Diosajj uñachtʼayäna? Cheqas janiwa. Jaqenakajj kunayman leyinakwa apsupjje, munkir jan munkirwa phoqayañ munapjjaraki, ukampis Diosajj janiw ukham lurkiti.\n19. ¿Kunjamsa Jehová Diosampi Jesusampejj libre jakasiñ yatichapjjestu?\n19 Jehová Diosajj kunjamsa uñjistu ukanwa qhawqha yatiñanisa uk amuytanjja. Walja leyinak churañat sipansa, pacienciampiw munasirïñ yatichistu. Yatichäwinakaparjam sarnaqañaswa muni, kunatï jan walïki uk uñisiñassa munarakiwa (Rom. 12:9). Jesusajj mä qollun kunanaktï yatichkäna ukaw kunatsa jaqenakajj jan walinak lurapjje uk amuytʼayistu (Mat. 5:27, 28). Jesusajj Diosan Reinopan Reyit apnaqjjani ukhajja, kunas wali kunas jan walïkaraki uk jupjam uñjañatakiw machaq mundon yanaptʼaskakistani (Heb. 1:9). Jañchi toqena amuyuna perfectöñatakis yanaptʼarakistaniwa. Janiw jan walinak lurañ munañajj chuymasan utj-jjaniti, janirakiw pantjasjjañänisa, kusisitakiw jakasjjañäni. Kunjamtï Diosajj siskänjja, cheqpachapuniw ‘wawanakapjamajj libre jakasjjañäni’.\n20. ¿Jehová Diosajj taqe kun lurañatak librëkchisa kunjamsa uñjistu, ukat kunjamsa ukajj yanaptʼistu?\n20 Libres jakaskchiñänejja, janiw taqe kunsa munañasarjampuni lurkañäniti, Diosar munasitasata jaqe masisar munasitasatwa taqe kunsa lurañäni. Jehová Diosajj jupat yateqasiñaswa muni. Jupajj taqe kun lurañatak librëkchisa, munasiñatwa taqe kuns luri, jiwasarus ukhamarakiw uñjistu (1 Juan 4:7, 8). Ukhamajja, Jehová Diosat yateqasiñäni ukhakiw cheqpachapuni libre jakassna.\n21. 1) ¿David reyejj Jehová Diosar kamsänsa? 2) ¿Kunanakatsa akjjar jutki uka yatichäwin yatjjataskañäni?\n21 Jehová Diosajj kunanaktï churktam ukanak ¿wali valoranitti uñjta? Jupajja, Jupat yatjjatañatak yanaptʼanaka, suma amigonaka, kunatï kusisiñ churkistaspa ukanak lurañ amtaña, cheqpach libre jakasiñatak mä suma suytʼäwi churistu, ukanakwa aka yatichäwin yatjjatawaytanjja (1 Tim. 6:17). Inas David reyjam wali kusisita jikjjatasiraksta, jupajj Jehová Diosar akham sänwa: “Jumaw jakañ thak uñachtʼayitäta, nayraqataman jachʼa kusisiñaw utji; jakʼamansti wiñay kusisiñaw utjaraki” sasa (Sal. 16:11). Akjjar jutki uka yatichäwinjja, Salmo 16 qellqatan kuna suma yatichäwinakas utjaraki ukanakatwa yatjjataskañäni. Ukaw kunjamatsa cheqpachapuni kusisita jakasisma uk amuyañatak yanaptʼätam.\n‘Kuntï Diosajj mayachki’ uk respetompi uñjapjjañäni\nWayn tawaqonaka, kusisitaw jakasipjjasma\n“Aski jaqejj Tatitumpiw kusisini”\nAka yatichäwinakaw utji: Yatiyañataki ukat ¡Sartapjjañäni! 2018\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Diciembre 2018\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Diciembre 2018\nYATIYAÑATAKI (CONGREGACIONAN YATJJATAÑATAKI) Diciembre 2018